pli: Ekanavutito kappe,


layer: root

title_pli: Therāpadāna Bodhivandanavagga

pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pāṭalipupphiyo thero imā gāthāyo abhāsitthāti.


pli: Pāṭalipupphiyattherassāpadānaṁ dutiyaṁ.


pli: Therāpadāna


pli: Bodhivandanavagga


pli: 3 Tīṇuppalamāliyattheraapadāna


pli: “Candabhāgānadītīre,


pli: ahosiṁ vānaro tadā;


pli: Addasaṁ virajaṁ buddhaṁ,


pli: nisinnaṁ pabbatantare.


pli: Obhāsentaṁ disā sabbā,


pli: sālarājaṁva phullitaṁ;


pli: Lakkhaṇabyañjanūpetaṁ,


pli: disvānattamano ahaṁ.


pli: Udaggacitto sumano,


pli: pītiyā haṭṭhamānaso;


pli: Tīṇi uppalapupphāni,


pli: matthake abhiropayiṁ.


pli: Pūjayitvāna pupphāni,


pli: phussassāhaṁ mahesino;


pli: Sagāravo bhavitvāna,


pli: pakkāmiṁ uttarāmukho.


pli: Gacchanto paṭikuṭiko,


pli: vippasannena cetasā;


pli: Selantare patitvāna,


pli: pāpuṇiṁ jīvitakkhayaṁ.


pli: Tena kammena sukatena,


pli: cetanāpaṇidhīhi ca;


pli: Jahitvā purimaṁ jātiṁ,


pli: tāvatiṁsamagacchahaṁ.


pli: Satānaṁ tīṇikkhattuñca,


pli: devarajjamakārayiṁ;


pli: Satānaṁ pañcakkhattuñca,


pli: cakkavattī ahosahaṁ.


pli: Dvenavute ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tīṇuppalamāliyo thero imā gāthāyo abhāsitthāti.


pli: Therāpadāna


pli: Bodhivandanavagga


pli: 4 Paṭṭipupphiyattheraapadāna


pli: “Yadā nibbāyi sambuddho,


pli: mahesī padumuttaro;


pli: Samāgamma janā sabbe,


pli: sarīraṁ nīharanti te.


pli: Nīharante sarīramhi,


pli: vajjamānāsu bherisu;


pli: Pasannacitto sumano,


pli: paṭṭipupphaṁ apūjayiṁ.


pli: Satasahassito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: sarīrapūjite phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: Mama buddhassa santike;


pli: Tisso vijjā anuppattā,


pli: Kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā paṭṭipupphiyo thero imā gāthāyo abhāsitthāti.


pli: Therāpadāna


pli: Bodhivandanavagga


pli: Sattapaṇṇiyattheraapadāna


pli: “Sumano nāma sambuddho,


pli: uppajji lokanāyako;


pli: Pasannacitto sumano,


pli: sattapaṇṇimapūjayiṁ.


pli: Satasahassito kappe,


pli: Sattapaṇṇimapūjayiṁ;


pli: Duggatiṁ nābhijānāmi,


pli: Sattapaṇṇipūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sattapaṇṇiyo thero imā gāthāyo abhāsitthāti.


pli: Sattapaṇṇiyattherassāpadānaṁ pañcamaṁ.


pli: Therāpadāna


pli: Bodhivandanavagga


pli: Gandhamuṭṭhiyattheraapadāna


pli: “Citake karīyamāne,


pli: nānāgandhe samāhate;


pli: Pasannacitto sumano,


pli: gandhamuṭṭhimapūjayiṁ.


pli: Satasahassito kappe,


pli: citakaṁ yaṁ apūjayiṁ;


pli: Duggatiṁ nābhijānāmi,


pli: citapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā gandhamuṭṭhiyo thero imā gāthāyo abhāsitthāti.


pli: Therāpadāna


pli: Bodhivandanavagga


pli: Citakapūjakattheraapadāna


pli: “Parinibbute bhagavati,


pli: jalajuttamanāmake;


pli: Āropitamhi citake,


pli: sālapupphamapūjayiṁ.


pli: Satasahassito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: citapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā citakapūjako thero imā gāthāyo abhāsitthāti.


pli: Citakapūjakattherassāpadānaṁ sattamaṁ.


title_pli: Therāpadāna Kuṇḍadhānavagga

pli: Therāpadāna


pli: Kuṇḍadhānavagga


pli: 6 Adhimuttattheraapadāna


pli: “Nibbute lokanāthamhi,


pli: atthadassīnaruttame;


pli: Upaṭṭhahiṁ bhikkhusaṅghaṁ,


pli: vippasannena cetasā.


pli: Nimantetvā bhikkhusaṅghaṁ,


pli: Ujubhūtaṁ samāhitaṁ;


pli: Ucchunā maṇḍapaṁ katvā,


pli: Bhojesiṁ saṅghamuttamaṁ.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Sabbe satte abhibhomi,


pli: puññakammassidaṁ phalaṁ.


pli: Aṭṭhārase kappasate,


pli: yaṁ dānamadadiṁ tadā;


pli: Duggatiṁ nābhijānāmi,


pli: ucchudānassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā adhimutto thero imā gāthāyo abhāsitthāti.


pli: Adhimuttattherassāpadānaṁ chaṭṭhaṁ.


pli: Therāpadāna


pli: Bodhivandanavagga


pli: Sumanatālavaṇṭiyattheraapadāna


pli: “Siddhatthassa bhagavato,


pli: tālavaṇṭamadāsahaṁ;


pli: Sumanehi paṭicchannaṁ,


pli: dhārayāmi mahārahaṁ.


pli: Catunnavutito kappe,


pli: tālavaṇṭassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sumanatālavaṇṭiyo thero imā gāthāyo abhāsitthāti.


pli: Sumanadāmiyattheraapadāna


pli: nhātakassa tapassino;


pli: Katvāna sumanadāmaṁ,


pli: dhārayiṁ purato ṭhito.


pli: yaṁ dāmaṁ dhārayiṁ tadā;


pli: Duggatiṁ nābhijānāmi,


pli: sumanadhāraṇe phalaṁ.


pli: Itthaṁ sudaṁ āyasmā sumanadāmiyo thero imā gāthāyo abhāsitthāti.


pli: Sumanadāmiyattherassāpadānaṁ navamaṁ.


pli: Therāpadāna


pli: Bodhivandanavagga


pli: Kāsumāriphaladāyakattheraapadāna


pli: “Kaṇikāraṁva jotantaṁ,


pli: nisinnaṁ pabbatantare;


pli: Addasaṁ virajaṁ buddhaṁ,


pli: lokajeṭṭhaṁ narāsabhaṁ.


pli: Pasannacitto sumano,


pli: sire katvāna añjaliṁ;


pli: Kāsumāriphalaṁ gayha,


pli: buddhaseṭṭhassadāsahaṁ.


pli: Ekattiṁse ito kappe,


pli: yaṁ phalamadadiṁ ahaṁ;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kāsumāriphaladāyako thero imā gāthāyo abhāsitthāti.


pli: Bodhivandanavaggo aṭṭhatiṁsatimo.


pli: Tassuddānaṁ


pli: Bodhi pāṭali uppalī,


pli: paṭṭi ca sattapaṇṇiyo;


pli: Gandhamuṭṭhi ca citako,


pli: tālaṁ sumanadāmako;


pli: Kāsumāriphalī ceva,


pli: gāthā ekūnasaṭṭhikā.


title_pli: Therāpadāna Avaṭaphalavagga

pli: Therāpadāna


pli: Avaṭaphalavagga


pli: 1 Avaṭaphaladāyakattheraapadāna


pli: “Sataraṁsi nāma bhagavā,


pli: sayambhū aparājito;


pli: Vivekakāmo sambuddho,


pli: gocarāyābhinikkhami.


pli: Phalahattho ahaṁ disvā,


pli: upagacchiṁ narāsabhaṁ;


pli: Pasannacitto sumano,


pli: avaṭaṁ adadiṁ phalaṁ.


pli: Catunnavutito kappe,


pli: yaṁ phalamadadiṁ ahaṁ;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: mama buddhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā avaṭaphaladāyako thero imā gāthāyo abhāsitthāti.


pli: Therāpadāna


pli: Avaṭaphalavagga


pli: Labujadāyakattheraapadāna


pli: “Nagare bandhumatiyā,


pli: āsiṁ ārāmiko tadā;


pli: Addasaṁ virajaṁ buddhaṁ,


pli: gacchantaṁ anilañjase.


pli: Labujassa phalaṁ gayha,


pli: buddhaseṭṭhassadāsahaṁ;


pli: Ākāse ṭhitako santo,


pli: paṭigaṇhi mahāyaso.


pli: Vittisañjananaṁ mayhaṁ,


pli: diṭṭhadhammasukhāvahaṁ;


pli: Phalaṁ buddhassa datvāna,


pli: vippasannena cetasā.


pli: Adhigacchiṁ tadā pītiṁ,


pli: vipulañca sukhuttamaṁ;


pli: Uppajjateva ratanaṁ,


pli: nibbattassa tahiṁ tahiṁ.


pli: Ekanavutito kappe,


pli: yaṁ phalamadadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā labujadāyako thero imā gāthāyo abhāsitthāti.


pli: Labujadāyakattherassāpadānaṁ dutiyaṁ.


pli: Therāpadāna


pli: Avaṭaphalavagga


pli: Udumbaraphaladāyakattheraapadāna


pli: “Vinatānadiyā tīre,


pli: vihāsi purisuttamo;


pli: Addasaṁ virajaṁ buddhaṁ,


pli: ekaggaṁ susamāhitaṁ.


pli: Tasmiṁ pasannamānaso,


pli: kilesamaladhovane;


pli: Udumbaraphalaṁ gayha,


pli: buddhaseṭṭhassadāsahaṁ.


pli: Ekanavutito kappe,


pli: yaṁ phalamadadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā udumbaraphaladāyako thero imā gāthāyo abhāsitthāti.


pli: Therāpadāna


pli: Avaṭaphalavagga


pli: 4 Pilakkhaphaladāyakattheraapadāna


pli: “Vanantare buddhaṁ disvā,


pli: atthadassiṁ mahāyasaṁ;


pli: Pasannacitto sumano,


pli: pilakkhassādadiṁ phalaṁ.


pli: Aṭṭhārase kappasate,


pli: yaṁ phalamadadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pilakkhaphaladāyako thero imā gāthāyo abhāsitthāti.


pli: Therāpadāna


pli: Avaṭaphalavagga


pli: Phārusaphaladāyakattheraapadāna


pli: “Suvaṇṇavaṇṇaṁ sambuddhaṁ,


pli: Āhutīnaṁ paṭiggahaṁ;


pli: Rathiyaṁ paṭipajjantaṁ,


pli: Phārusaphalamadāsahaṁ.


pli: Ekanavutito kappe,


pli: yaṁ phalamadadiṁ ahaṁ;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā phārusaphaladāyako thero imā gāthāyo abhāsitthāti.


pli: Therāpadāna


pli: Avaṭaphalavagga


pli: Valliphaladāyakattheraapadāna


pli: “Sabbe janā samāgamma,


pli: agamiṁsu vanaṁ tadā;


pli: Phalamanvesamānā te,


pli: alabhiṁsu phalaṁ tadā.


pli: Tatthaddasāsiṁ sambuddhaṁ,


pli: sayambhuṁ aparājitaṁ;


pli: Pasannacitto sumano,


pli: valliphalamadāsahaṁ.


pli: Ekattiṁse ito kappe,


pli: yaṁ phalamadadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā valliphaladāyako thero imā gāthāyo abhāsitthāti.


pli: Therāpadāna


pli: Avaṭaphalavagga


pli: Kadaliphaladāyakattheraapadāna


pli: “Kaṇikāraṁva jalitaṁ,


pli: puṇṇamāyeva candimaṁ;


pli: Jalantaṁ dīparukkhaṁva,


pli: addasaṁ lokanāyakaṁ.


pli: Kadaliphalaṁ paggayha,


pli: adāsiṁ satthuno ahaṁ;


pli: Pasannacitto sumano,


pli: vanditvāna apakkamiṁ.


pli: Ekattiṁse ito kappe,


pli: yaṁ phalamadadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kadaliphaladāyako thero imā gāthāyo abhāsitthāti.


pli: Therāpadāna


pli: Kuṇḍadhānavagga


pli: Lasuṇadāyakattheraapadāna


pli: “Himavantassāvidūre,


pli: tāpaso āsahaṁ tadā;


pli: Lasuṇaṁ upajīvāmi,


pli: lasuṇaṁ mayhabhojanaṁ.


pli: Khāriyo pūrayitvāna,


pli: saṅghārāmamagacchahaṁ;


pli: Haṭṭho haṭṭhena cittena,


pli: saṅghassa lasuṇaṁ adaṁ.


pli: Vipassissa naraggassa,


pli: sāsane niratassahaṁ;


pli: Saṅghassa lasuṇaṁ datvā,


pli: kappaṁ saggamhi modahaṁ.


pli: Ekanavutito kappe,


pli: lasuṇaṁ yamadaṁ tadā;


pli: Duggatiṁ nābhijānāmi,


pli: lasuṇassa idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā lasuṇadāyako thero imā gāthāyo abhāsitthāti.


pli: Lasuṇadāyakattherassāpadānaṁ sattamaṁ.


pli: Therāpadāna


pli: Avaṭaphalavagga


pli: Panasaphaladāyakattheraapadāna


pli: “Ajjuno nāma sambuddho,


pli: himavante vasī tadā;


pli: Caraṇena ca sampanno,


pli: samādhikusalo muni.


pli: Kumbhamattaṁ gahetvāna,


pli: panasaṁ jīvajīvakaṁ;


pli: Chattapaṇṇe ṭhapetvāna,


pli: adāsiṁ satthuno ahaṁ.


pli: Ekattiṁse ito kappe,


pli: yaṁ phalamadadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā panasaphaladāyako thero imā gāthāyo abhāsitthāti.


pli: Therāpadāna


pli: Avaṭaphalavagga


pli: 9 Soṇakoṭivīsattheraapadāna


pli: “Vipassino pāvacane,


pli: ekaṁ leṇaṁ mayā kataṁ;


pli: Cātuddisassa saṅghassa,


pli: bandhumārājadhāniyā.


pli: Dussehi bhūmiṁ leṇassa,


pli: santharitvā pariccajiṁ;


pli: Udaggacitto sumano,


pli: akāsiṁ paṇidhiṁ tadā.


pli: Ārādhayeyyaṁ sambuddhaṁ,


pli: pabbajjañca labheyyahaṁ;


pli: Anuttarañca nibbānaṁ,


pli: phuseyyaṁ santimuttamaṁ.


pli: Teneva sukkamūlena,


pli: kappe navuti saṁsariṁ;


pli: Devabhūto manusso ca,


pli: katapuñño virocahaṁ.


pli: Tato kammāvasesena,


pli: idha pacchimake bhave;


pli: Campāyaṁ aggaseṭṭhissa,


pli: jātomhi ekaputtako.


pli: Jātamattassa me sutvā,


pli: pitu chando ayaṁ ahu;


pli: Dadāmahaṁ kumārassa,


pli: vīsakoṭī anūnakā.


pli: Caturaṅgulā ca me lomā,


pli: jātā pādatale ubho;


pli: Sukhumā mudusamphassā,


pli: tūlāpicusamā subhā.


pli: Atītā navuti kappā,


pli: ayaṁ eko ca uttari;


pli: Nābhijānāmi nikkhitte,


pli: pāde bhūmyā asanthate.


pli: Ārādhito me sambuddho,


pli: pabbajiṁ anagāriyaṁ;


pli: Arahattañca me pattaṁ,


pli: sītibhūtomhi nibbuto.


pli: Aggo āraddhavīriyānaṁ,


pli: niddiṭṭho sabbadassinā;


pli: Khīṇāsavomhi arahā,


pli: chaḷabhiñño mahiddhiko.


pli: Ekanavutito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: leṇadānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Thero koṭivīso soṇo,


pli: bhikkhusaṅghassa aggato;


pli: Pañhaṁ puṭṭho viyākāsi,


pli: anotatte mahāsareti.


pli: Itthaṁ sudaṁ āyasmā soṇo koṭivīso thero imā gāthāyo abhāsitthāti.


pli: Soṇakoṭivīsattherassāpadānaṁ navamaṁ.


pli: Therāpadāna


pli: Avaṭaphalavagga


pli: 10 Pubbakammapilotikabuddhaapadāna


pli: Anotattasarāsanne,


pli: ramaṇīye silātale;


pli: Nānāratanapajjote,


pli: nānāgandhavanantare.


pli: Mahatā bhikkhusaṅghena,


pli: pareto lokanāyako;


pli: Āsīno byākarī tattha,


pli: pubbakammāni attano.


pli: “Suṇātha bhikkhavo mayhaṁ,


pli: yaṁ kammaṁ pakataṁ mayā;


pli: Pilotikassa kammassa,


pli: buddhattepi vipaccati.


pli: Munāḷi nāmahaṁ dhutto,


pli: pubbe aññāsu jātisu;


pli: Paccekabuddhaṁ surabhiṁ,


pli: abbhācikkhiṁ adūsakaṁ.


pli: Tena kammavipākena,


pli: niraye saṁsariṁ ciraṁ;


pli: Bahūvassasahassāni,


pli: dukkhaṁ vedesi vedanaṁ.


pli: Tena kammāvasesena,


pli: idha pacchimake bhave;


pli: Abbhakkhānaṁ mayā laddhaṁ,


pli: sundarikāya kāraṇā.


pli: Sabbābhibhussa buddhassa,


pli: nando nāmāsi sāvako;


pli: Taṁ abbhakkhāya niraye,


pli: ciraṁ saṁsaritaṁ mayā.


pli: Dasavassasahassāni,


pli: Manussabhāvaṁ laddhāhaṁ,


pli: abbhakkhānaṁ bahuṁ labhiṁ.


pli: ciñcamānavikā mamaṁ;


pli: Abbhācikkhi abhūtena,


pli: janakāyassa aggato.


pli: Brāhmaṇo sutavā āsiṁ,


pli: ahaṁ sakkatapūjito;


pli: Mahāvane pañcasate,


pli: mante vācemi māṇave.


pli: Tatthāgato isi bhīmo,


pli: pañcābhiñño mahiddhiko;


pli: Tañcāhaṁ āgataṁ disvā,


pli: abbhācikkhiṁ adūsakaṁ.


pli: Tatohaṁ avacaṁ sisse,


pli: kāmabhogī ayaṁ isi;


pli: Mayhampi bhāsamānassa,


pli: anumodiṁsu māṇavā.


pli: Tato māṇavakā sabbe,


pli: bhikkhamānaṁ kule kule;


pli: Mahājanassa āhaṁsu,


pli: kāmabhogī ayaṁ isi.


pli: Tena kammavipākena,


pli: pañca bhikkhusatā ime;


pli: Abbhakkhānaṁ labhuṁ sabbe,


pli: sundarikāya kāraṇā.


pli: Vemātubhātaraṁ pubbe,


pli: dhanahetu haniṁ ahaṁ;


pli: Pakkhipiṁ giriduggasmiṁ,


pli: silāya ca apiṁsayiṁ.


pli: devadatto silaṁ khipi;


pli: Aṅguṭṭhaṁ piṁsayī pāde,


pli: mama pāsāṇasakkharā.


pli: Purehaṁ dārako hutvā,


pli: kīḷamāno mahāpathe;


pli: Paccekabuddhaṁ disvāna,


pli: magge sakalikaṁ khipiṁ.


pli: idha pacchimake bhave;


pli: Vadhatthaṁ maṁ devadatto,


pli: abhimāre payojayi.


pli: Hatthāroho pure āsiṁ,


pli: paccekamunimuttamaṁ;


pli: Piṇḍāya vicarantaṁ taṁ,


pli: āsādesiṁ gajenahaṁ.


pli: Tena kammavipākena,


pli: bhanto nāḷāgirī gajo;


pli: Giribbaje puravare,


pli: dāruṇo samupāgami.


pli: Rājāhaṁ patthivo āsiṁ,


pli: sattiyā purisaṁ haniṁ;


pli: niraye paccisaṁ bhusaṁ.


pli: Kammuno tassa sesena,


pli: idāni sakalaṁ mama;


pli: Pāde chaviṁ pakappesi,


pli: na hi kammaṁ vinassati.


pli: Ahaṁ kevaṭṭagāmasmiṁ,


pli: ahuṁ kevaṭṭadārako;


pli: Macchake ghātite disvā,


pli: janayiṁ somanassakaṁ.


pli: sīsadukkhaṁ ahū mama;


pli: Sabbe sakkā ca haññiṁsu,


pli: yadā hani viṭaṭūbho.


pli: Phussassāhaṁ pāvacane,


pli: sāvake paribhāsayiṁ;


pli: Yavaṁ khādatha bhuñjatha,


pli: mā ca bhuñjatha sālayo.


pli: Tena kammavipākena,


pli: temāsaṁ khāditaṁ yavaṁ;


pli: Nimantito brāhmaṇena,


pli: verañjāyaṁ vasiṁ tadā.


pli: Nibbuddhe vattamānamhi,


pli: mallaputtaṁ niheṭhayiṁ;


pli: piṭṭhidukkhaṁ ahū mama.


pli: Tikicchako ahaṁ āsiṁ,


pli: seṭṭhiputtaṁ virecayiṁ;


pli: hoti pakkhandikā mama.


pli: Avacāhaṁ jotipālo,


pli: sugataṁ kassapaṁ tadā;


pli: Kuto nu bodhi muṇḍassa,


pli: bodhi paramadullabhā.


pli: acariṁ dukkaraṁ bahuṁ;


pli: Chabbassānuruvelāyaṁ,


pli: tato bodhimapāpuṇiṁ.


pli: Nāhaṁ etena maggena,


pli: pāpuṇiṁ bodhimuttamaṁ;


pli: Kummaggena gavesissaṁ,


pli: pubbakammena vārito.


pli: Puññapāpaparikkhīṇo,


pli: sabbasantāpavajjito;


pli: Asoko anupāyāso,


pli: nibbāyissamanāsavo”.


pli: Evaṁ jino viyākāsi,


pli: Bhikkhusaṅghassa aggato;


pli: Sabbābhiññābalappatto,


pli: Anotatte mahāsareti.


pli: Itthaṁ sudaṁ bhagavā attano pubbacaritaṁ kammapilotikaṁ nāma buddhāpadānadhammapariyāyaṁ abhāsitthāti.


pli: Pubbakammapilotikaṁ nāma buddhāpadānaṁ dasamaṁ.


pli: Avaṭaphalavaggo ekūnacattālīsamo.


pli: Tassuddānaṁ


pli: Avaṭaṁ labujañceva,


pli: udumbarapilakkhu ca;


pli: Phāru vallī ca kadalī,


pli: panaso koṭivīsako.


pli: Pubbakammapiloti ca,


pli: apadānaṁ mahesino;


pli: Gāthāyo ekanavuti,


pli: gaṇitāyo vibhāvibhi.


pli: Cuddasamaṁ bhāṇavāraṁ.


title_pli: Therāpadāna Pilindavacchavagga

pli: Therāpadāna


pli: Pilindavacchavagga


pli: Pilindavacchattheraapadāna


pli: “Nagare haṁsavatiyā,


pli: āsiṁ dovāriko ahaṁ;


pli: Akkhobhaṁ amitaṁ bhogaṁ,


pli: ghare sannicitaṁ mama.


pli: Rahogato nisīditvā,


pli: pahaṁsitvāna mānasaṁ;


pli: Nisajja pāsādavare,


pli: evaṁ cintesahaṁ tadā.


pli: 1.1. Cintanākāra


pli: ‘Bahū medhigatā bhogā,


pli: phītaṁ antepuraṁ mama;


pli: Rājāpi sannimantesi,


pli: ānando pathavissaro.


pli: Ayañca buddho uppanno,


pli: adhiccuppattiko muni;


pli: Saṁvijjanti ca me bhogā,


pli: dānaṁ dassāmi satthuno.


pli: Padumena rājaputtena,


pli: dinnaṁ dānavaraṁ jine;


pli: Hatthināge ca pallaṅke,


pli: apassenañcanappakaṁ.


pli: Ahampi dānaṁ dassāmi,


pli: saṅghe gaṇavaruttame;


pli: Adinnapubbamaññesaṁ,


pli: bhavissaṁ ādikammiko.


pli: Cintetvāhaṁ bahuvidhaṁ,


pli: yāge yassa sukhaṁphalaṁ;


pli: Parikkhāradānamaddakkhiṁ,


pli: mama saṅkappapūraṇaṁ.


pli: Parikkhārāni dassāmi,


pli: bhavissaṁ ādikammiko’.


pli: 1.2. Dānavatthusampādana


pli: Naḷakāre upāgamma,


pli: chattaṁ kāresi tāvade;


pli: Chattasatasahassāni,


pli: ekato sannipātayiṁ.


pli: Dussasatasahassāni,


pli: ekato sannipātayiṁ;


pli: Pattasatasahassāni,


pli: Vāsiyo satthake cāpi,


pli: sūciyo nakhachedane;


pli: Heṭṭhāchatte ṭhapāpesiṁ,


pli: kāretvā tadanucchave.


pli: Vidhūpane tālavaṇṭe,


pli: morahatthe ca cāmare;


pli: Parissāvane teladhāre,


pli: kārayiṁ tadanucchave.


pli: Sūcighare aṁsabaddhe,


pli: athopi kāyabandhane;


pli: Ādhārake ca sukate,


pli: Paribhogabhājane ca,


pli: athopi lohathālake;


pli: Bhesajje pūrayitvāna,


pli: heṭṭhāchatte ṭhapesahaṁ.


pli: Vacaṁ usīraṁ laṭṭhimadhuṁ,


pli: pipphalī maricāni ca;


pli: Harītakiṁ siṅgīveraṁ,


pli: sabbaṁ pūresi bhājane.


pli: Upāhanā pādukāyo,


pli: atho udakapuñchane;


pli: Kattaradaṇḍe sukate,


pli: Osadhañjananāḷī ca,


pli: salākā dhammakuttarā;


pli: Kuñcikā pañcavaṇṇehi,


pli: sibbite kuñcikāghare.


pli: Āyoge dhūmanette ca,


pli: athopi dīpadhārake;


pli: Tumbake ca karaṇḍe ca,


pli: kārayiṁ tadanucchave.


pli: Saṇḍāse pipphale ceva,


pli: athopi malahārake;


pli: Bhesajjathavike ceva,


pli: Āsandiyo pīṭhake ca,


pli: pallaṅke caturomaye;


pli: Tadanucchave kārayitvā,


pli: heṭṭhāchatte ṭhapesahaṁ.


pli: Uṇṇābhisī tūlabhisī,


pli: athopi pīṭhikābhisī;


pli: Bimbohane ca sukate,


pli: Kuruvinde madhusitthe,


pli: telaṁ hatthappatāpakaṁ;


pli: Sipāṭiphalake sucī,


pli: mañcaṁ attharaṇena ca.


pli: Senāsane pādapuñche,


pli: sayanāsanadaṇḍake;


pli: Dantapoṇe ca āṭalī,


pli: sīsālepanagandhake.


pli: Araṇī phalapīṭhe ca,


pli: pattapidhānathālake;


pli: Udakassa kaṭacchū ca,


pli: cuṇṇakaṁ rajanambaṇaṁ.


pli: Sammajjanaṁ udapattaṁ,


pli: tathā vassikasāṭikaṁ;


pli: Nisīdanaṁ kaṇḍucchādi,


pli: atha antaravāsakaṁ.


pli: Uttarāsaṅgasaṅghāṭī,


pli: natthukaṁ mukhasodhanaṁ;


pli: Biḷaṅgaloṇaṁ pahūtañca,


pli: madhuñca dadhipānakaṁ.


pli: Dhūpaṁ sitthaṁ pilotiñca,


pli: mukhapuñchanasuttakaṁ;


pli: Dātabbaṁ nāma yaṁ atthi,


pli: yañca kappati satthuno.


pli: Sabbametaṁ samānetvā,


pli: ānandaṁ upasaṅkamiṁ;


pli: Upasaṅkamma rājānaṁ,


pli: janetāraṁ mahesino;


pli: Sirasā abhivādetvā,


pli: idaṁ vacanamabraviṁ.


pli: 1.3. Dānokāsayācanā


pli: ‘Ekato jātasaṁvaddhā,


pli: ubhinnaṁ ekato manaṁ;


pli: Sādhāraṇā sukhadukkhe,


pli: ubho ca anuvattakā.


pli: Atthi cetasikaṁ dukkhaṁ,


pli: tavādheyyaṁ arindama;


pli: Yadi sakkosi taṁ dukkhaṁ,


pli: vinodeyyāsi khattiya’.


pli: ‘Tava dukkhaṁ mama dukkhaṁ,


pli: Ubhinnaṁ ekato mano;


pli: Niṭṭhitanti vijānāhi,


pli: Mamādheyyaṁ sace tuvaṁ’.


pli: ‘Jānāhi kho mahārāja,


pli: dukkhaṁ me dubbinodayaṁ;


pli: Pahu samāno gajjasu,


pli: ekaṁ te duccajaṁ varaṁ.


pli: Yāvatā vijite atthi,


pli: yāvatā mama jīvitaṁ;


pli: Etehi yadi te attho,


pli: dassāmi avikampito.


pli: Gajjitaṁ kho tayā deva,


pli: micchā taṁ bahu gajjitaṁ;


pli: Jānissāmi tuvaṁ ajja,


pli: sabbadhamme patiṭṭhitaṁ’.


pli: ‘Atibāḷhaṁ nipīḷesi,


pli: dadamānassa me sato;


pli: Kiṁ te me pīḷitenattho,


pli: patthitaṁ te kathehi me’.


pli: ‘Icchāmahaṁ mahārāja,


pli: buddhaseṭṭhaṁ anuttaraṁ;


pli: Bhojayissāmi sambuddhaṁ,


pli: vajjaṁ me māhu jīvitaṁ’.


pli: ‘Aññaṁ tehaṁ varaṁ dammi,


pli: mā yācittho tathāgataṁ;


pli: Adeyyo kassaci buddho,


pli: maṇi jotiraso yathā’.


pli: ‘Nanu te gajjitaṁ deva,


pli: yāva jīvitamattano;


pli: Jīvitaṁ dadamānena,


pli: yuttaṁ dātuṁ tathāgataṁ’.


pli: ‘Ṭhapanīyo mahāvīro,


pli: adeyyo kassaci jino;


pli: Na me paṭissuto buddho,


pli: varassu amitaṁ dhanaṁ’.


pli: ‘Vinicchayaṁ pāpuṇāma,


pli: pucchissāma vinicchaye;


pli: Yathāsaṇṭhaṁ kathessanti,


pli: paṭipucchāma taṁ tathā’.


pli: Rañño hatthe gahetvāna,


pli: agamāsiṁ vinicchayaṁ;


pli: Purato akkhadassānaṁ,


pli: idaṁ vacanamabraviṁ.


pli: ‘Suṇantu me akkhadassā,


pli: rājā varamadāsi me;


pli: Na kiñci ṭhapayitvāna,


pli: jīvitampi pavārayi.


pli: Tassa me varadinnassa,


pli: buddhaseṭṭhaṁ variṁ ahaṁ;


pli: Sudinno hoti me buddho,


pli: chindatha saṁsayaṁ mama’.


pli: ‘Sossāma tava vacanaṁ,


pli: bhūmipālassa rājino;


pli: Ubhinnaṁ vacanaṁ sutvā,


pli: chindissāmettha saṁsayaṁ.


pli: Sabbaṁ deva tayā dinnaṁ,


pli: imassa sabbagāhikaṁ;


pli: jīvitampi pavārayi’.


pli: ‘Kicchappattova hutvāna,


pli: yācī varamanuttaraṁ;


pli: Imaṁ sudukkhitaṁ ñatvā,


pli: adāsiṁ sabbagāhikaṁ’.


pli: ‘Parājayo tuvaṁ deva,


pli: assa deyyo tathāgato;


pli: Ubhinnaṁ saṁsayo chinno,


pli: yathāsaṇṭhamhi tiṭṭhatha’.


pli: Rājā tattheva ṭhatvāna,


pli: akkhadassetadabravi;


pli: ‘Sammā mayhampi deyyātha,


pli: puna buddhaṁ labhāmahaṁ’.


pli: ‘Pūretvā tava saṅkappaṁ,


pli: bhojayitvā tathāgataṁ;


pli: Puna deyyāsi sambuddhaṁ,


pli: ānandassa yasassino’.


pli: 1.4. Nimantanakathā


pli: Akkhadassebhivādetvā,


pli: ānandañcāpi khattiyaṁ;


pli: Tuṭṭho pamudito hutvā,


pli: sambuddhamupasaṅkamiṁ.


pli: Upasaṅkamma sambuddhaṁ,


pli: oghatiṇṇamanāsavaṁ;


pli: Sirasā abhivādetvā,


pli: idaṁ vacanamabraviṁ.


pli: ‘Vasīsatasahassehi,


pli: adhivāsehi cakkhuma;


pli: Hāsayanto mama cittaṁ,


pli: nivesanamupehi me’.


pli: Padumuttaro lokavidū,


pli: āhutīnaṁ paṭiggaho;


pli: Mama saṅkappamaññāya,


pli: adhivāsesi cakkhumā.


pli: Adhivāsanamaññāya,


pli: abhivādiya satthuno;


pli: Haṭṭho udaggacittohaṁ,


pli: nivesanamupāgamiṁ.


pli: 1.5. Dānapaṭiyādana


pli: Mittāmacce samānetvā,


pli: idaṁ vacanamabraviṁ;


pli: ‘Sudullabho mayā laddho,


pli: maṇi jotiraso yathā.


pli: Kena taṁ pūjayissāma,


pli: appameyyo anūpamo;


pli: Atulo asamo dhīro,


pli: jino appaṭipuggalo.


pli: Tathāsamasamo ceva,


pli: adutiyo narāsabho;


pli: Dukkaraṁ adhikārañhi,


pli: buddhānucchavikaṁ mayā.


pli: Nānāpupphe samānetvā,


pli: karoma pupphamaṇḍapaṁ;


pli: Buddhānucchavikaṁ etaṁ,


pli: sabbapūjā bhavissati’.


pli: Uppalaṁ padumaṁ vāpi,


pli: vassikaṁ adhimuttakaṁ;


pli: Campakaṁ nāgapupphañca,


pli: maṇḍapaṁ kārayiṁ ahaṁ.


pli: Satāsanasahassāni,


pli: chattacchāyāya paññapiṁ;


pli: Pacchimaṁ āsanaṁ mayhaṁ,


pli: adhikaṁ satamagghati.


pli: Paṭiyādetvā annapānaṁ,


pli: kālaṁ ārocayiṁ ahaṁ.


pli: Ārocitamhi kālamhi,


pli: padumuttaro mahāmuni;


pli: Vasīsatasahassehi,


pli: nivesanamupesi me.


pli: Dhārentaṁ uparicchattaṁ,


pli: suphullapupphamaṇḍape;


pli: nisīdi purisuttamo.


pli: ‘Chattasatasahassāni,


pli: satasahassamāsanaṁ;


pli: Kappiyaṁ anavajjañca,


pli: paṭigaṇhāhi cakkhuma’.


pli: Padumuttaro lokavidū,


pli: āhutīnaṁ paṭiggaho;


pli: Mamaṁ tāretukāmo so,


pli: sampaṭicchi mahāmuni.


pli: 1.6. Dānakathā


pli: Bhikkhuno ekamekassa,


pli: Paccekaṁ pattamadāsahaṁ;


pli: Jahiṁsu sumbhakaṁ pattaṁ,


pli: Lohapattaṁ adhārayuṁ.


pli: Sattarattindivaṁ buddho,


pli: nisīdi pupphamaṇḍape;


pli: Bodhayanto bahū satte,


pli: dhammacakkaṁ pavattayi.


pli: Dhammacakkaṁ pavattento,


pli: heṭṭhato pupphamaṇḍape;


pli: Cullāsītisahassānaṁ,


pli: dhammābhisamayo ahu.


pli: Sattame divase patte,


pli: padumuttaro mahāmuni;


pli: Chattacchāyāyamāsīno,


pli: imā gāthā abhāsatha.


pli: 1.7. Byākaraṇa


pli: ‘Anūnakaṁ dānavaraṁ,


pli: yo me pādāsi māṇavo;


pli: Tamahaṁ kittayissāmi,


pli: suṇātha mama bhāsato.


pli: Hatthī assā rathā pattī,


pli: senā ca caturaṅginī;


pli: Parivāressantimaṁ niccaṁ,


pli: sabbadānassidaṁ phalaṁ.


pli: Hatthiyānaṁ assayānaṁ,


pli: sivikā sandamānikā;


pli: Upaṭṭhissantimaṁ niccaṁ,


pli: Saṭṭhi rathasahassāni,


pli: sabbālaṅkārabhūsitā;


pli: Saṭṭhi tūriyasahassāni,


pli: bheriyo samalaṅkatā;


pli: Vajjayissantimaṁ niccaṁ,


pli: Chaḷāsītisahassāni,


pli: nāriyo samalaṅkatā;


pli: Vicittavatthābharaṇā,


pli: āmukkamaṇikuṇḍalā.


pli: Aḷārapamhā hasulā,


pli: susaññā tanumajjhimā;


pli: Tiṁsakappasahassāni,


pli: devaloke ramissati;


pli: Sahassakkhattuṁ devindo,


pli: devarajjaṁ karissati.


pli: Sahassakkhattuṁ rājā ca,


pli: cakkavattī bhavissati;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Devaloke vasantassa,


pli: puññakammasamaṅgino;


pli: Devalokapariyantaṁ,


pli: ratanachattaṁ dharissati.


pli: Icchissati yadā chāyaṁ,


pli: chadanaṁ dussapupphajaṁ;


pli: Imassa cittamaññāya,


pli: nibaddhaṁ chādayissati.


pli: Devalokā cavitvāna,


pli: sukkamūlena codito;


pli: Puññakammena saṁyutto,


pli: brahmabandhu bhavissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Sabbametaṁ abhiññāya,


pli: gotamo sakyapuṅgavo;


pli: Bhikkhusaṅghe nisīditvā,


pli: etadagge ṭhapessati.


pli: Pilindavacchanāmena,


pli: hessati satthusāvako;


pli: Devānaṁ asurānañca,


pli: gandhabbānañca sakkato.


pli: Bhikkhūnaṁ bhikkhunīnañca,


pli: gihīnañca tatheva so;


pli: Piyo hutvāna sabbesaṁ,


pli: viharissatināsavo’.


pli: 1.8. Dānānisaṁsakathā


pli: Satasahasse kataṁ kammaṁ,


pli: phalaṁ dassesi me idha;


pli: Sumutto saravegova,


pli: kilese jhāpayī mama.


pli: Aho me sukataṁ kammaṁ,


pli: puññakkhette anuttare;


pli: Yattha kāraṁ karitvāna,


pli: pattomhi acalaṁ padaṁ.


pli: Anūnakaṁ dānavaraṁ,


pli: adāsi yo hi māṇavo;


pli: Ādipubbaṅgamo āsi,


pli: tassa dānassidaṁ phalaṁ.


pli: 1.8.1. Chattānisaṁsa


pli: Chatte ca sugate datvā,


pli: saṅghe gaṇavaruttame;


pli: Aṭṭhānisaṁse anubhomi,


pli: kammānucchavike mama.


pli: Sītaṁ uṇhaṁ na jānāmi,


pli: rajojallaṁ na limpati;


pli: Anupaddavo anīti ca,


pli: homi apacito sadā.


pli: Sukhumacchaviko homi,


pli: visadaṁ hoti mānasaṁ;


pli: Chattasatasahassāni,


pli: bhave saṁsarato mama.


pli: Sabbālaṅkārayuttāni,


pli: tassa kammassa vāhasā;


pli: Imaṁ jātiṁ ṭhapetvāna,


pli: matthake dhārayanti me.


pli: Kasmā imāya jātiyā,


pli: natthi me chattadhāraṇā;


pli: Mama sabbaṁ kataṁ kammaṁ,


pli: vimuttichattapattiyā.


pli: 1.8.2. Dussānisaṁsa


pli: Dussāni sugate datvā,


pli: saṅghe gaṇavaruttame;


pli: Aṭṭhānisaṁse anubhomi,


pli: kammānucchavike mama.


pli: Suvaṇṇavaṇṇo virajo,


pli: sappabhāso patāpavā;


pli: Siniddhaṁ hoti me gattaṁ,


pli: bhave saṁsarato mama.


pli: Dussasatasahassāni,


pli: setā pītā ca lohitā;


pli: Dhārenti matthake mayhaṁ,


pli: dussadānassidaṁ phalaṁ.


pli: Koseyyakambaliyāni,


pli: khomakappāsikāni ca;


pli: Sabbattha paṭilabhāmi,


pli: tesaṁ nissandato ahaṁ.


pli: 1.8.3. Pattānisaṁsa


pli: Patte sugate datvāna,


pli: saṅghe gaṇavaruttame;


pli: Dasānisaṁse anubhomi,


pli: kammānucchavike mama.


pli: Suvaṇṇathāle maṇithāle,


pli: rajatepi ca thālake;


pli: Lohitaṅgamaye thāle,


pli: paribhuñjāmi sabbadā.


pli: Anupaddavo anīti ca,


pli: homi apacito sadā;


pli: Lābhī annassa pānassa,


pli: vatthassa sayanassa ca.


pli: Na vinassanti me bhogā,


pli: ṭhitacitto bhavāmahaṁ;


pli: Dhammakāmo sadā homi,


pli: appakleso anāsavo.


pli: Devaloke manusse vā,


pli: anubandhā ime guṇā;


pli: Chāyā yathāpi rukkhassa,


pli: sabbattha na jahanti maṁ.


pli: 1.8.4. Vāsiānisaṁsa


pli: Cittabandhanasambaddhā,


pli: sukatā vāsiyo bahū;


pli: Datvāna buddhaseṭṭhassa,


pli: saṅghassa ca tathevahaṁ.


pli: Aṭṭhānisaṁse anubhomi,


pli: kammānucchavike mama;


pli: Sūro homavisārī ca,


pli: vesārajjesu pāramī.


pli: Dhitivīriyavā homi,


pli: paggahītamano sadā;


pli: Kilesacchedanaṁ ñāṇaṁ,


pli: sukhumaṁ atulaṁ suciṁ;


pli: Sabbattha paṭilabhāmi,


pli: tassa nissandato ahaṁ.


pli: 1.8.5. Satthakānisaṁsa


pli: Akakkase apharuse,


pli: sudhote satthake bahū;


pli: Pasannacitto datvāna,


pli: buddhe saṅghe tatheva ca.


pli: Pañcānisaṁse anubhomi,


pli: Kalyāṇamittaṁ vīriyaṁ,


pli: khantiñca mettasatthakaṁ.


pli: Taṇhāsallassa chinnattā,


pli: paññāsatthaṁ anuttaraṁ;


pli: Vajirena samaṁ ñāṇaṁ,


pli: tesaṁ nissandato labhe.


pli: 1.8.6. Sūciānisaṁsa


pli: Sūciyo sugate datvā,


pli: saṅghe gaṇavaruttame;


pli: kammānucchavike mama.


pli: Na saṁsayo kaṅkhacchedo,


pli: abhirūpo ca bhogavā;


pli: Tikkhapañño sadā homi,


pli: saṁsaranto bhavābhave.


pli: Gambhīraṁ nipuṇaṁ ṭhānaṁ,


pli: atthaṁ ñāṇena passayiṁ;


pli: Vajiraggasamaṁ ñāṇaṁ,


pli: hoti me tamaghātanaṁ.


pli: 1.8.7. Nakhacchedanānisaṁsa


pli: Nakhacchedane sugate,


pli: datvā saṅghe gaṇuttame;


pli: Pañcānisaṁse anubhomi,


pli: Dāsidāse gavasse ca,


pli: bhatake nāṭake bahū;


pli: Nhāpite bhattake sūde,


pli: sabbattheva labhāmahaṁ.


pli: 1.8.8. Vidhūpanatālavaṇṭānisaṁsa


pli: Vidhūpane sugate datvā,


pli: tālavaṇṭe ca sobhane;


pli: Aṭṭhānisaṁse anubhomi,


pli: kammānucchavike mama.


pli: Sītaṁ uṇhaṁ na jānāmi,


pli: pariḷāho na vijjati;


pli: Darathaṁ nābhijānāmi,


pli: cittasantāpanaṁ mama.


pli: Rāgaggi dosamohaggi,


pli: mānaggi diṭṭhiaggi ca;


pli: Sabbaggī nibbutā mayhaṁ,


pli: tassa nissandato mama.


pli: 1.8.9. Morahattha-cāmara


pli: Morahatthe cāmariyo,


pli: datvā saṅghe gaṇuttame;


pli: Upasantakilesohaṁ,


pli: viharāmi anaṅgaṇo.


pli: 1.8.10. Parissāvana-dhammakara


pli: Parissāvane sugate,


pli: datvā dhammakaruttame;


pli: Pañcānisaṁse anubhomi,


pli: kammānucchavike mama.


pli: Sabbesaṁ samatikkamma,


pli: dibbaṁ āyuṁ labhāmahaṁ;


pli: Appasayho sadā homi,


pli: corapaccatthikehi vā.


pli: Satthena vā visena vā,


pli: vihesampi na kubbate;


pli: Antarāmaraṇaṁ natthi,


pli: tesaṁ nissandato mama.


pli: 1.8.11. Teladhārānisaṁsa


pli: Teladhāre sugate datvā,


pli: saṅghe gaṇavaruttame;


pli: Sucārurūpo subhaddo,


pli: susamuggatamānaso;


pli: Avikkhittamano homi,


pli: sabbārakkhehi rakkhito.


pli: 1.8.12. Sūcigharānisaṁsa


pli: Sūcighare sugate datvā,


pli: Tīṇānisaṁse anubhomi,


pli: kammānucchavike mama.


pli: Cetosukhaṁ kāyasukhaṁ,


pli: iriyāpathajaṁ sukhaṁ;


pli: Ime guṇe paṭilabhe,


pli: tassa nissandato ahaṁ.


pli: 1.8.13. Aṁsabaddhānisaṁsa


pli: Aṁsabaddhe jine datvā,


pli: Saddhamme gādhaṁ vindāmi,


pli: Sarāmi dutiyaṁ bhavaṁ;


pli: Sabbattha succhavī homi,


pli: Tassa nissandato ahaṁ.


pli: 1.8.14. Kāyabandhanānisaṁsa


pli: Kāyabandhe jine datvā,


pli: saṅghe gaṇavaruttame;


pli: Chānisaṁse anubhomi,


pli: Samādhīsu na kampāmi,


pli: vasī homi samādhisu;


pli: Abhejjapariso homi,


pli: ādeyyavacano sadā.


pli: Upaṭṭhitasati homi,


pli: tāso mayhaṁ na vijjati;


pli: Devaloke manusse vā,


pli: anubandhā ime guṇā.


pli: 1.8.15. Ādhārakānisaṁsa


pli: Ādhārake jine datvā,


pli: Pañcavaṇṇehi dāyādo,


pli: acalo homi kenaci.


pli: Ye keci me sutā dhammā,


pli: satiñāṇappabodhanā;


pli: Dhatā me na vinassanti,


pli: bhavanti suvinicchitā.


pli: 1.8.16. Bhājanānisaṁsa


pli: Bhājane paribhoge ca,


pli: datvā buddhe gaṇuttame;


pli: Tīṇānisaṁse anubhomi,


pli: kammānucchavike mama.


pli: Soṇṇamaye maṇimaye,


pli: athopi phalikāmaye;


pli: Lohitaṅgamaye ceva,


pli: labhāmi bhājane ahaṁ.


pli: Bhariyā dāsadāsī ca,


pli: hatthissarathapattike;


pli: Itthī patibbatā ceva,


pli: paribhogāni sabbadā.


pli: Vijjā mantapade ceva,


pli: vividhe āgame bahū;


pli: Sabbaṁ sippaṁ nisāmemi,


pli: 1.8.17. Thālakānisaṁsa


pli: Thālake sugate datvā,


pli: saṅghe gaṇavaruttame;


pli: labhāmi thālake ahaṁ.


pli: Asatthake phalamaye,


pli: atho pokkharapattake;


pli: Madhupānakasaṅkhe ca,


pli: Vatte guṇe paṭipatti,


pli: ācārakiriyāsu ca;


pli: Ime guṇe paṭilabhe,


pli: tassa nissandato ahaṁ.


pli: 1.8.18. Bhesajjānisaṁsa


pli: Bhesajjaṁ sugate datvā,


pli: Dasānisaṁse anubhomi,


pli: kammānucchavike mama.


pli: Āyuvā balavā dhīro,


pli: vaṇṇavā yasavā sukhī;


pli: Anupaddavo anīti ca,


pli: homi apacito sadā;


pli: Na me piyaviyogatthi,


pli: tassa nissandato mama.


pli: 1.8.19. Upāhanānisaṁsa


pli: Upāhane jine datvā,


pli: saṅghe gaṇavaruttame;


pli: Tīṇānisaṁse anubhomi,


pli: Hatthiyānaṁ assayānaṁ,


pli: sivikā sandamānikā;


pli: Saṭṭhisatasahassāni,


pli: parivārenti maṁ sadā.


pli: Maṇimayā tambamayā,


pli: soṇṇarajatapādukā;


pli: Nibbattanti paduddhāre,


pli: bhave saṁsarato mama.


pli: Niyāmaṁ sati dhāvanti,


pli: āguācārasodhanaṁ;


pli: Ime guṇe paṭilabhe,


pli: tassa nissandato ahaṁ.


pli: 1.8.20. Pādukānisaṁsa


pli: Pāduke sugate datvā,


pli: Iddhipādukamāruyha,


pli: viharāmi yadicchakaṁ.


pli: 1.8.21. Udakapuñchanānisaṁsa


pli: Udakapuñchanacoḷe,


pli: datvā buddhe gaṇuttame;


pli: Pañcānisaṁse anubhomi,


pli: kammānucchavike mama.


pli: Suvaṇṇavaṇṇo virajo,


pli: sappabhāso patāpavā;


pli: Siniddhaṁ hoti me gattaṁ,


pli: rajojallaṁ na limpati;


pli: 1.8.22. Kattaradaṇḍānisaṁsa


pli: Kattaradaṇḍe sugate,


pli: datvā saṅghe gaṇuttame;


pli: Chānisaṁse anubhomi,


pli: Puttā mayhaṁ bahū honti,


pli: tāso mayhaṁ na vijjati;


pli: Appasayho sadā homi,


pli: sabbārakkhehi rakkhito;


pli: Khalitampi na jānāmi,


pli: abhantaṁ mānasaṁ mama.


pli: 1.8.23. Osadhañjanānisaṁsa


pli: Osadhaṁ añjanaṁ datvā,


pli: buddhe saṅghe gaṇuttame;


pli: Aṭṭhānisaṁse anubhomi,


pli: kammānucchavike mama.


pli: Visālanayano homi,


pli: setapīto ca lohito;


pli: Anāvilapasannakkho,


pli: sabbarogavivajjito.


pli: Labhāmi dibbanayanaṁ,


pli: paññācakkhuṁ anuttaraṁ;


pli: Ime guṇe paṭilabhe,


pli: tassa nissandato ahaṁ.


pli: 1.8.24. Kuñcikānisaṁsa


pli: Kuñcike sugate datvā,


pli: saṅghe gaṇavaruttame;


pli: Dhammadvāravivaraṇaṁ,


pli: labhāmi ñāṇakuñcikaṁ.


pli: 1.8.25. Kuñcikāgharānisaṁsa


pli: Kuñcikānaṁ ghare datvā,


pli: buddhe saṅghe gaṇuttame;


pli: Dvānisaṁse anubhomi,


pli: kammānucchavike mama;


pli: Appakodho anāyāso,


pli: saṁsaranto bhave ahaṁ.


pli: 1.8.26. Āyogānisaṁsa


pli: Āyoge sugate datvā,


pli: Pañcānisaṁse anubhomi,


pli: kammānucchavike mama.


pli: Samādhīsu na kampāmi,


pli: vasī homi samādhisu;


pli: Abhejjapariso homi,


pli: ādeyyavacano sadā;


pli: Jāyati bhogasampatti,


pli: bhave saṁsarato mama.


pli: 1.8.27. Dhūmanettānisaṁsa


pli: Dhūmanette jine datvā,


pli: saṅghe gaṇavaruttame;


pli: Tīṇānisaṁse anubhomi,


pli: Sati me ujukā hoti,


pli: susambandhā ca nhāravo;


pli: Labhāmi dibbanayanaṁ,


pli: tassa nissandato ahaṁ.


pli: 1.8.28. Dīpadhārānisaṁsa


pli: Dīpadhāre jine datvā,


pli: kammānucchavike mama.


pli: Jātimā aṅgasampanno,


pli: paññavā buddhasammato;


pli: Ime guṇe paṭilabhe,


pli: 1.8.29. Tumbaka-karaṇḍa


pli: Tumbake ca karaṇḍe ca,


pli: datvā buddhe gaṇuttame;


pli: Dasānisaṁse anubhomi,


pli: Sugutto sukhasamaṅgī,


pli: Mahāyaso tathāgati;


pli: Vipattivigato sukhumālo,


pli: Sabbītiparivajjito.


pli: Vipule ca guṇe lābhī,


pli: samāva calanā mama;


pli: Suvivajjitaubbego,


pli: tumbake ca karaṇḍake.


pli: Labhāmi caturo vaṇṇe,


pli: hatthissaratanāni ca;


pli: Tāni me na vinassanti,


pli: tumbadāne idaṁ phalaṁ.


pli: 1.8.30. Malaharaṇānisaṁsa


pli: Malaharaṇiyo datvā,


pli: buddhe saṅghe gaṇuttame;


pli: Pañcānisaṁse anubhomi,


pli: kammānucchavike mama.


pli: Sabbalakkhaṇasampanno,


pli: āyupaññāsamāhito;


pli: Sabbāyāsavinimutto,


pli: kāyo me hoti sabbadā.


pli: 1.8.31. Pipphalānisaṁsa


pli: Taṇudhāre sunisite,


pli: saṅghe datvāna pipphale;


pli: Kilesakantanaṁ ñāṇaṁ,


pli: labhāmi atulaṁ suciṁ.


pli: 1.8.32. Saṇḍāsānisaṁsa


pli: Saṇḍāse sugate datvā,


pli: saṅghe gaṇavaruttame;


pli: Kilesabhañjanaṁ ñāṇaṁ,


pli: 1.8.33. Natthukānisaṁsa


pli: Natthuke sugate datvā,


pli: Aṭṭhānisaṁse anubhomi,


pli: kammānucchavike mama.


pli: Saddhaṁ sīlaṁ hiriñcāpi,


pli: atha ottappiyaṁ guṇaṁ;


pli: Sutaṁ cāgañca khantiñca,


pli: paññaṁ me aṭṭhamaṁ guṇaṁ.


pli: 1.8.34. Pīṭhakānisaṁsa


pli: Pīṭhake sugate datvā,


pli: Pañcānisaṁse anubhomi,


pli: Ucce kule pajāyāmi,


pli: mahābhogo bhavāmahaṁ;


pli: Sabbe maṁ apacāyanti,


pli: kitti abbhuggatā mama.


pli: Kappasatasahassāni,


pli: pallaṅkā caturassakā;


pli: Parivārenti maṁ niccaṁ,


pli: saṁvibhāgarato ahaṁ.


pli: 1.8.35. Bhisiānisaṁsa


pli: Bhisiyo sugate datvā,


pli: saṅghe gaṇavaruttame;


pli: Chānisaṁse anubhomi,


pli: kammānucchavike mama.


pli: Samasugattopacito,


pli: muduko cārudassano;


pli: Labhāmi ñāṇaparivāraṁ,


pli: bhisidānassidaṁ phalaṁ.


pli: Tūlikā vikatikāyo,


pli: kaṭṭissā cittakā bahū;


pli: Varapotthake kambale ca,


pli: labhāmi vividhe ahaṁ.


pli: Pāvārike ca muduke,


pli: mudukājinaveṇiyo;


pli: Labhāmi vividhatthāre,


pli: Yato sarāmi attānaṁ,


pli: yato pattosmi viññutaṁ;


pli: Atuccho jhānamañcomhi,


pli: 1.8.36. Bibbohanānisaṁsa


pli: Bibbohane jine datvā,


pli: saṅghe gaṇavaruttame;


pli: Chānisaṁse anubhomi,


pli: kammānucchavike mama.


pli: Uṇṇike padumake ca,


pli: atho lohitacandane;


pli: Bibbohane upādhemi,


pli: uttamaṅgaṁ sadā mama.


pli: Aṭṭhaṅgike maggavare,


pli: sāmaññe caturo phale;


pli: Tesu ñāṇaṁ uppādetvā,


pli: vihare niccakālikaṁ.


pli: Dāne dame saṁyame ca,


pli: appamaññāsu rūpisu;


pli: vihare sabbakālikaṁ.


pli: Vatte guṇe paṭipatti,


pli: ācārakiriyāsu ca;


pli: vihare sabbadā ahaṁ.


pli: Caṅkame vā padhāne vā,


pli: vīriye bodhipakkhiye;


pli: viharāmi yadicchakaṁ.


pli: Sīlaṁ samādhi paññā ca,


pli: vimutti ca anuttarā;


pli: viharāmi sukhaṁ ahaṁ.


pli: 1.8.37. Phalapīṭhānisaṁsa


pli: Phalapīṭhe jine datvā,


pli: saṅghe gaṇavaruttame;


pli: Dvānisaṁse anubhomi,


pli: kammānucchavike mama.


pli: Soṇṇamaye maṇimaye,


pli: dantasāramaye bahū;


pli: Pallaṅkaseṭṭhe vindāmi,


pli: phalapīṭhassidaṁ phalaṁ.


pli: 1.8.38. Pādapīṭhānisaṁsa


pli: Pādapīṭhe jine datvā,


pli: kammānucchavike mama;


pli: Labhāmi bahuke yāne,


pli: pādapīṭhassidaṁ phalaṁ.


pli: Dāsī dāsā ca bhariyā,


pli: ye caññe anujīvino;


pli: Sammā paricarante maṁ,


pli: 1.8.39. Telabbhañjanānisaṁsa


pli: Telaabbhañjane datvā,


pli: saṅghe gaṇavaruttame;


pli: Pañcānisaṁse anubhomi,


pli: kammānucchavike mama.


pli: Abyādhitā rūpavatā,


pli: khippaṁ dhammanisantitā;


pli: Lābhitā annapānassa,


pli: āyupañcamakaṁ mama.


pli: 1.8.40. Sappitelānisaṁsa


pli: Sappitelañca datvāna,


pli: Thāmavā rūpasampanno,


pli: pahaṭṭhatanujo sadā;


pli: Abyādhi visado homi,


pli: sappitelassidaṁ phalaṁ.


pli: 1.8.41. Mukhasodhanakānisaṁsa


pli: Mukhasodhanakaṁ datvā,


pli: buddhe saṅghe gaṇuttame;


pli: Visuddhakaṇṭho madhurassaro,


pli: Kāsasāsavivajjito;


pli: Uppalagandho mukhato,


pli: Upavāyati me sadā.


pli: 1.8.42. Dadhiānisaṁsa


pli: Dadhiṁ datvāna sampannaṁ,


pli: Bhuñjāmi amataṁ bhattaṁ,


pli: varaṁ kāyagatāsatiṁ.


pli: 1.8.43. Madhuānisaṁsa


pli: Vaṇṇagandharasopetaṁ,


pli: madhuṁ datvā jine gaṇe;


pli: Anūpamaṁ atuliyaṁ,


pli: pive muttirasaṁ ahaṁ.


pli: 1.8.44. Rasānisaṁsa


pli: Yathābhūtaṁ rasaṁ datvā,


pli: Caturo phale anubhomi,


pli: kammānucchavike mama.


pli: 1.8.45. Annapānānisaṁsa


pli: Annaṁ pānañca datvāna,


pli: buddhe saṅghe gaṇuttame;


pli: Dasānisaṁse anubhomi,


pli: Āyuvā balavā dhīro,


pli: vaṇṇavā yasavā sukhī;


pli: Lābhī annassa pānassa,


pli: sūro paññāṇavā sadā;


pli: Ime guṇe paṭilabhe,


pli: saṁsaranto bhave ahaṁ.


pli: 1.8.46. Dhūpānisaṁsa


pli: Dhūpaṁ datvāna sugate,


pli: saṅghe gaṇavaruttame;


pli: Sugandhadeho yasavā,


pli: sīghapañño ca kittimā;


pli: Tikkhapañño bhūripañño,


pli: hāsagambhīrapaññavā.


pli: Vepullajavanapañño,


pli: saṁsaranto bhavābhave;


pli: Tasseva vāhasā dāni,


pli: patto santisukhaṁ sivaṁ.


pli: 1.9. Sādhāraṇānisaṁsa


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: mama buddhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā pilindavaccho thero imā gāthāyo abhāsitthāti.


pli: Pilindavacchattherassāpadānaṁ paṭhamaṁ.


pli: Therāpadāna


pli: Pilindavacchavagga


pli: Selattheraapadāna


pli: “Nagare haṁsavatiyā,


pli: vīthisāmī ahosahaṁ;


pli: Mama ñātī samānetvā,


pli: idaṁ vacanamabraviṁ.


pli: ‘Buddho loke samuppanno,


pli: puññakkhetto anuttaro;


pli: Āsi so sabbalokassa,


pli: āhutīnaṁ paṭiggaho.


pli: Khattiyā negamā ceva,


pli: mahāsālā ca brāhmaṇā;


pli: Pasannacittā sumanā,


pli: pūgadhammaṁ akaṁsu te.


pli: Hatthārohā anīkaṭṭhā,


pli: rathikā pattikārakā;


pli: Uggā ca rājaputtā ca,


pli: vesiyānā ca brāhmaṇā;


pli: Āḷārikā kappakā ca,


pli: nhāpakā mālakārakā;


pli: Rajakā pesakārā ca,


pli: cammakārā ca nhāpitā;


pli: Usukārā bhamakārā,


pli: cammakārā ca tacchakā;


pli: Kammārā soṇṇakārā ca,


pli: tipulohakarā tathā;


pli: Bhatakā ceṭakā ceva,


pli: dāsakammakarā bahū;


pli: Yathāsakena thāmena,


pli: Udahārā kaṭṭhahārā,


pli: kassakā tiṇahārakā;


pli: pūgadhammaṁ akaṁsu te.


pli: Pupphikā mālikā ceva,


pli: paṇṇikā phalahārakā;


pli: Gaṇikā kumbhadāsī ca,


pli: pūvikā macchikāpi ca;


pli: Etha sabbe samāgantvā,


pli: gaṇaṁ bandhāma ekato;


pli: Adhikāraṁ karissāma,


pli: puññakkhette anuttare’.


pli: Te me sutvāna vacanaṁ,


pli: gaṇaṁ bandhiṁsu tāvade;


pli: ‘Upaṭṭhānasālaṁ sukataṁ,


pli: bhikkhusaṅghassa kārayuṁ’.


pli: Niṭṭhāpetvāna taṁ sālaṁ,


pli: udaggo tuṭṭhamānaso;


pli: Pareto tehi sabbehi,


pli: sambuddhamupasaṅkamiṁ.


pli: Upasaṅkamma sambuddhaṁ,


pli: lokanāthaṁ narāsabhaṁ;


pli: Vanditvā satthuno pāde,


pli: idaṁ vacanamabraviṁ.


pli: ‘Ime tīṇi satā vīra,


pli: Purisā ekato gaṇā;


pli: Upaṭṭhānasālaṁ sukataṁ,


pli: Niyyādenti tuvaṁ muni.


pli: Bhikkhusaṅghassa purato,


pli: sampaṭicchitva cakkhumā’;


pli: Tiṇṇaṁ satānaṁ purato,


pli: imā gāthā abhāsatha.


pli: ‘Tisatāpi ca jeṭṭho ca,


pli: anuvattiṁsu ekato;


pli: Sampattiñhi karitvāna,


pli: sabbe anubhavissatha.


pli: Pacchime bhave sampatte,


pli: sītibhāvamanuttaraṁ;


pli: Ajaraṁ amataṁ santaṁ,


pli: nibbānaṁ phassayissatha’.


pli: Evaṁ buddho viyākāsi,


pli: sabbaññū samaṇuttaro;


pli: Buddhassa vacanaṁ sutvā,


pli: somanassaṁ pavedayiṁ.


pli: Tiṁsa kappasahassāni,


pli: devaloke ramiṁ ahaṁ;


pli: Devādhipo pañcasataṁ,


pli: devarajjamakārayiṁ.


pli: Sahassakkhattuṁ rājā ca,


pli: cakkavattī ahosahaṁ;


pli: Devarajjaṁ karontassa,


pli: mahādevā avandisuṁ.


pli: Idha mānusake rajjaṁ,


pli: parisā honti bandhavā;


pli: Pacchime bhave sampatte,


pli: vāseṭṭho nāma brāhmaṇo.


pli: Asītikoṭi nicayo,


pli: tassa putto ahosahaṁ;


pli: Selo iti mamaṁ nāmaṁ,


pli: chaḷaṅge pāramiṁ gato.


pli: Jaṅghāvihāraṁ vicaraṁ,


pli: sasissehi purakkhato;


pli: Jaṭābhārikabharitaṁ,


pli: keṇiyaṁ nāma tāpasaṁ.


pli: Paṭiyattāhutiṁ disvā,


pli: idaṁ vacanamabraviṁ;


pli: ‘Āvāho vā vivāho vā,


pli: rājā vā te nimantito’.


pli: ‘Āhutiṁ yiṭṭhukāmohaṁ,


pli: brāhmaṇe devasammate;


pli: Na nimantemi rājānaṁ,


pli: āhutī me na vijjati.


pli: Na catthi mayhamāvāho,


pli: vivāho me na vijjati;


pli: Sakyānaṁ nandijanano,


pli: seṭṭho loke sadevake.


pli: Sabbalokahitatthāya,


pli: sabbasattasukhāvaho;


pli: So me nimantito ajja,


pli: tassetaṁ paṭiyādanaṁ.


pli: Timbarūsakavaṇṇābho,


pli: appameyyo anūpamo;


pli: Rūpenāsadiso buddho,


pli: svātanāya nimantito.


pli: Ukkāmukhapahaṭṭhova,


pli: khadiraṅgārasannibho;


pli: Vijjūpamo mahāvīro,


pli: so me buddho nimantito.


pli: Pabbatagge yathā acci,


pli: puṇṇamāyeva candimā;


pli: Naḷaggivaṇṇasaṅkāso,


pli: Asambhīto bhayātīto,


pli: bhavantakaraṇo muni;


pli: Sīhūpamo mahāvīro,


pli: Kusalo buddhadhammehi,


pli: apasayho parehi so;


pli: Nāgūpamo mahāvīro,


pli: Saddhammācārakusalo,


pli: buddhanāgo asādiso;


pli: Usabhūpamo mahāvīro,


pli: Anantavaṇṇo amitayaso,


pli: Vicittasabbalakkhaṇo;


pli: Sakkūpamo mahāvīro,


pli: So me buddho nimantito.


pli: Vasī gaṇī patāpī ca,


pli: tejassī ca durāsado;


pli: Brahmūpamo mahāvīro,


pli: so me buddho nimantito.


pli: Pattadhammo dasabalo,


pli: balātibalapārago;


pli: Dharaṇūpamo mahāvīro,


pli: Sīlavīcisamākiṇṇo,


pli: dhammaviññāṇakhobhito;


pli: Udadhūpamo mahāvīro,


pli: Durāsado duppasaho,


pli: acalo uggato brahā;


pli: Nerūpamo mahāvīro,


pli: Anantañāṇo asamasamo,


pli: Atulo aggataṁ gato;


pli: Gaganūpamo mahāvīro,


pli: So me buddho nimantito.


pli: Pannarasamaṁ bhāṇavāraṁ.


pli: Patiṭṭhā bhayabhītānaṁ,


pli: tāṇo saraṇagāminaṁ;


pli: Assāsako mahāvīro,


pli: so me buddho nimantito.


pli: Āsayo buddhimantānaṁ,


pli: puññakkhettaṁ sukhesinaṁ;


pli: Ratanākaro mahāvīro,


pli: Assāsako vedakaro,


pli: sāmaññaphaladāyako;


pli: Meghūpamo mahāvīro,


pli: Lokacakkhu mahātejo,


pli: sabbatamavinodano;


pli: Sūriyūpamo mahāvīro,


pli: Ārammaṇavimuttīsu,


pli: sabhāvadassano muni;


pli: Candūpamo mahāvīro,


pli: Buddho samussito loke,


pli: lakkhaṇehi alaṅkato;


pli: Appameyyo mahāvīro,


pli: Yassa ñāṇaṁ appameyyaṁ,


pli: sīlaṁ yassa anūpamaṁ;


pli: Vimutti asadisā yassa,


pli: so me buddho nimantito.


pli: Yassa dhīti asadisā,


pli: thāmo yassa acintiyo;


pli: Yassa parakkamo jeṭṭho,


pli: Rāgo doso ca moho ca,


pli: visā sabbe samūhatā;


pli: Agadūpamo mahāvīro,


pli: Klesabyādhibahudukkha,


pli: sabbatamavinodano;


pli: Vejjūpamo mahāvīro,


pli: so me buddho nimantito’.


pli: Buddhoti bho yaṁ vadesi,


pli: ghosopeso sudullabho;


pli: Buddho buddhoti sutvāna,


pli: pīti me udapajjatha.


pli: Abbhantaraṁ agaṇhantaṁ,


pli: pīti me bahi nicchare;


pli: Sohaṁ pītimano santo,


pli: idaṁ vacanamabraviṁ.


pli: ‘Kahaṁ nu kho so bhagavā,


pli: lokajeṭṭho narāsabho;


pli: Tattha gantvā namassissaṁ,


pli: sāmaññaphaladāyakaṁ.


pli: Paggayha dakkhiṇaṁ bāhuṁ,


pli: vedajāto katañjalī;


pli: Ācikkhi me dhammarājaṁ,


pli: sokasallavinodanaṁ’.


pli: ‘Udentaṁva mahāmeghaṁ,


pli: nīlaṁ añjanasannibhaṁ;


pli: Sāgaraṁ viya dissantaṁ,


pli: passasetaṁ mahāvanaṁ.


pli: Ettha so vasate buddho,


pli: adantadamako muni;


pli: Vinayanto ca veneyye,


pli: bodhento bodhipakkhiye’.


pli: Pipāsitova udakaṁ,


pli: bhojanaṁva jighacchito;


pli: Gāvī yathā vacchagiddhā,


pli: evāhaṁ viciniṁ jinaṁ.


pli: Ācāraupacāraññū,


pli: dhammānucchavisaṁvaraṁ;


pli: Sikkhāpemi sake sisse,


pli: gacchante jinasantikaṁ.


pli: ‘Durāsadā bhagavanto,


pli: sīhāva ekacārino;


pli: Pade padaṁ nikkhipantā,


pli: āgaccheyyātha māṇavā.


pli: Āsīviso yathā ghoro,


pli: migarājāva kesarī;


pli: Mattova kuñjaro dantī,


pli: evaṁ buddhā durāsadā.


pli: Ukkāsitañca khipitaṁ,


pli: ajjhupekkhiya māṇavā;


pli: upetha buddhasantikaṁ.


pli: Paṭisallānagarukā,


pli: appasaddā durāsadā;


pli: Durūpasaṅkamā buddhā,


pli: garū honti sadevake.


pli: Yadāhaṁ pañhaṁ pucchāmi,


pli: paṭisammodayāmi vā;


pli: Appasaddā tadā hotha,


pli: munibhūtāva tiṭṭhatha.


pli: Yaṁ so deseti sambuddho,


pli: khemaṁ nibbānapattiyā;


pli: Tamevatthaṁ nisāmetha,


pli: saddhammasavanaṁ sukhaṁ’.


pli: Upasaṅkamma sambuddhaṁ,


pli: sammodiṁ muninā ahaṁ;


pli: Taṁ kathaṁ vītisāretvā,


pli: lakkhaṇe upadhārayiṁ.


pli: Lakkhaṇe dve ca kaṅkhāmi,


pli: passāmi tiṁsalakkhaṇe;


pli: Kosohitavatthaguyhaṁ,


pli: iddhiyā dassayī muni.


pli: Jivhaṁ ninnāmayitvāna,


pli: kaṇṇasote ca nāsike;


pli: Paṭimasi nalāṭantaṁ,


pli: kevalaṁ chādayī jino.


pli: Tassāhaṁ lakkhaṇe disvā,


pli: paripuṇṇe sabyañjane;


pli: Buddhoti niṭṭhaṁ gantvāna,


pli: saha sissehi pabbajiṁ.


pli: Satehi tīhi sahito,


pli: pabbajiṁ anagāriyaṁ;


pli: Addhamāse asampatte,


pli: sabbe pattāmha nibbutiṁ.


pli: Ekato kammaṁ katvāna,


pli: puññakkhette anuttare;


pli: Ekato saṁsaritvāna,


pli: ekato vinivattayuṁ.


pli: Gopānasiyo datvāna,


pli: pūgadhamme vasiṁ ahaṁ;


pli: Tena kammena sukatena,


pli: aṭṭha hetū labhāmahaṁ.


pli: Disāsu pūjito homi,


pli: bhogā ca amitā mama;


pli: Patiṭṭhā homi sabbesaṁ,


pli: tāso mama na vijjati.


pli: Byādhayo me na vijjanti,


pli: dīghāyuṁ pālayāmi ca;


pli: Sukhumacchaviko homi,


pli: āvāse patthite vase.


pli: Aṭṭha gopānasī datvā,


pli: Paṭisambhidārahattañca,


pli: etaṁ me aparaṭṭhamaṁ.


pli: Sabbavositavosāno,


pli: katakicco anāsavo;


pli: Aṭṭhagopānasī nāma,


pli: tava putto mahāmuni.


pli: Pañca thambhāni datvāna,


pli: pūgadhamme vasiṁ ahaṁ;


pli: Tena kammena sukatena,


pli: pañca hetū labhāmahaṁ.


pli: Acalo homi mettāya,


pli: anūnaṅgo bhavāmahaṁ;


pli: Ādeyyavacano homi,


pli: na dhaṁsemi yathā ahaṁ.


pli: Abhantaṁ hoti me cittaṁ,


pli: akhilo homi kassaci;


pli: vimalo homi sāsane.


pli: Sagāravo sappatisso,


pli: Sāvako te mahāvīra,


pli: bhikkhu taṁ vandate muni.


pli: Katvā sukatapallaṅkaṁ,


pli: sālāyaṁ paññapesahaṁ;


pli: Ucce kule pajāyitvā,


pli: mahābhogo bhavāmahaṁ;


pli: Sabbasampattiko homi,


pli: maccheraṁ me na vijjati.


pli: Gamane patthite mayhaṁ,


pli: pallaṅko upatiṭṭhati;


pli: Saha pallaṅkaseṭṭhena,


pli: gacchāmi mama patthitaṁ.


pli: Tena pallaṅkadānena,


pli: tamaṁ sabbaṁ vinodayiṁ;


pli: Sabbābhiññābalappatto,


pli: thero vandati taṁ muni.


pli: Parakiccattakiccāni,


pli: sabbakiccāni sādhayiṁ;


pli: Tena kammena sukatena,


pli: pāvisiṁ abhayaṁ puraṁ.


pli: Pariniṭṭhitasālamhi,


pli: paribhogamadāsahaṁ;


pli: seṭṭhattaṁ ajjhupāgato.


pli: Ye keci damakā loke,


pli: hatthiasse damenti ye;


pli: Karitvā kāraṇā nānā,


pli: dāruṇena damenti te.


pli: Na hevaṁ tvaṁ mahāvīra,


pli: damesi naranāriyo;


pli: Adaṇḍena asatthena,


pli: damesi uttame dame.


pli: Dānassa vaṇṇe kittento,


pli: desanākusalo muni;


pli: Ekapañhaṁ kathentova,


pli: bodhesi tisate muni.


pli: Dantā mayaṁ sārathinā,


pli: suvimuttā anāsavā;


pli: Sabbābhiññābalapattā,


pli: nibbutā upadhikkhaye.


pli: Satasahassito kappe,


pli: yaṁ dānamadadiṁ tadā;


pli: Atikkantā bhayā sabbe,


pli: sālādānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā selo sapariso bhagavato santike imā gāthāyo abhāsitthāti.


pli: Selattherassāpadānaṁ dutiyaṁ.


pli: Therāpadāna


pli: Pilindavacchavagga


pli: Sabbakittikattheraapadāna


pli: “Kaṇikāraṁva jalitaṁ,


pli: dīparukkhaṁva ujjalaṁ;


pli: Osadhiṁva virocantaṁ,


pli: vijjutaṁ gagane yathā.


pli: Asambhītaṁ anuttāsiṁ,


pli: migarājaṁva kesariṁ;


pli: Ñāṇālokaṁ pakāsentaṁ,


pli: maddantaṁ titthiye gaṇe.


pli: Uddharantaṁ imaṁ lokaṁ,


pli: chindantaṁ sabbasaṁsayaṁ;


pli: Gajjantaṁ migarājaṁva,


pli: addasaṁ lokanāyakaṁ.


pli: Jaṭājinadharo āsiṁ,


pli: brahā uju patāpavā;


pli: Vākacīraṁ gahetvāna,


pli: pādamūle apatthariṁ.


pli: Kāḷānusāriyaṁ gayha,


pli: anulimpiṁ tathāgataṁ;


pli: Sambuddhamanulimpetvā,


pli: santhaviṁ lokanāyakaṁ.


pli: ‘Samuddharasimaṁ lokaṁ,


pli: oghatiṇṇamahāmuni;


pli: Ñāṇālokena jotesi,


pli: nāvaṭaṁ ñāṇamuttamaṁ.


pli: Dhammacakkaṁ pavattesi,


pli: maddase paratitthiye;


pli: Usabho jitasaṅgāmo,


pli: sampakampesi medaniṁ.


pli: Mahāsamudde ūmiyo,


pli: velantamhi pabhijjare;


pli: Tatheva tava ñāṇamhi,


pli: sabbadiṭṭhī pabhijjare.


pli: Sukhumacchikajālena,


pli: saramhi sampatānite;


pli: Antojālikatā pāṇā,


pli: pīḷitā honti tāvade.


pli: Tatheva titthiyā loke,


pli: puthupāsaṇḍanissitā;


pli: Antoñāṇavare tuyhaṁ,


pli: parivattanti mārisa.


pli: Patiṭṭhā vuyhataṁ oghe,


pli: tvañhi nātho abandhunaṁ;


pli: Bhayaṭṭitānaṁ saraṇaṁ,


pli: muttitthīnaṁ parāyaṇaṁ.


pli: Ekavīro asadiso,


pli: mettākaruṇasañcayo;


pli: Asamo susamo santo,


pli: vasī tādī jitañjayo.


pli: Dhīro vigatasammoho,


pli: anejo akathaṅkathī;


pli: Tusito vantadososi,


pli: nimmalo saṁyato suci.


pli: Saṅgātigo hatamado,


pli: tevijjo tibhavantago;


pli: Sīmātigo dhammagaru,


pli: gatattho hitavabbhuto.


pli: Tārako tvaṁ yathā nāvā,


pli: nidhīvassāsakārako;


pli: Asambhīto yathā sīho,


pli: gajarājāva dappito’.


pli: Thometvā dasagāthāhi,


pli: padumuttaraṁ mahāyasaṁ;


pli: Vanditvā satthuno pāde,


pli: tuṇhī aṭṭhāsahaṁ tadā.


pli: Padumuttaro lokavidū,


pli: āhutīnaṁ paṭiggaho;


pli: Bhikkhusaṅghe ṭhito satthā,


pli: imā gāthā abhāsatha.


pli: ‘Yo me sīlañca ñāṇañca,


pli: saddhammañcāpi vaṇṇayi;


pli: Tamahaṁ kittayissāmi,


pli: suṇātha mama bhāsato.


pli: Saṭṭhi kappasahassāni,


pli: devaloke ramissati;


pli: Aññe devebhibhavitvā,


pli: issaraṁ kārayissati.


pli: So pacchā pabbajitvāna,


pli: sukkamūlena codito;


pli: Gotamassa bhagavato,


pli: sāsane pabbajissati.


pli: Pabbajitvāna kāyena,


pli: pāpakammaṁ vivajjiya;


pli: Sabbāsave pariññāya,


pli: nibbāyissatināsavo’.


pli: Yathāpi megho thanayaṁ,


pli: tappeti mediniṁ imaṁ;


pli: Tatheva tvaṁ mahāvīra,


pli: dhammena tappayī mamaṁ.


pli: Sīlaṁ paññañca dhammañca,


pli: thavitvā lokanāyakaṁ;


pli: Pattomhi paramaṁ santiṁ,


pli: nibbānaṁ padamaccutaṁ.


pli: Aho nūna sa bhagavā,


pli: Ciraṁ tiṭṭheyya cakkhumā;


pli: Aññātañca vijāneyyuṁ,


pli: Phuseyyuṁ amataṁ padaṁ.


pli: Ayaṁ me pacchimā jāti,


pli: bhavā sabbe samūhatā;


pli: viharāmi anāsavo.


pli: Satasahassito kappe,


pli: yaṁ buddhamabhithomayiṁ;


pli: Duggatiṁ nābhijānāmi,


pli: kittanāya idaṁ phalaṁ.


pli: Kilesā jhāpitā mayhaṁ,


pli: Sabbāsavā parikkhīṇā,


pli: natthi dāni punabbhavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sabbakittiko thero imā gāthāyo abhāsitthāti.


pli: Sabbakittikattherassāpadānaṁ tatiyaṁ.


pli: Therāpadāna


pli: Pilindavacchavagga


pli: Madhudāyakattheraapadāna


pli: “Sindhuyā nadiyā tīre,


pli: sukato assamo mama;


pli: Tattha vācemahaṁ sisse,


pli: itihāsaṁ salakkhaṇaṁ.


pli: Dhammakāmā vinītā te,


pli: sotukāmā susāsanaṁ;


pli: Chaḷaṅge pāramippattā,


pli: sindhukūle vasanti te.


pli: Uppātagamane ceva,


pli: lakkhaṇesu ca kovidā;


pli: Uttamatthaṁ gavesantā,


pli: vasanti vipine tadā.


pli: Sumedho nāma sambuddho,


pli: loke uppajji tāvade;


pli: Amhākaṁ anukampanto,


pli: upāgacchi vināyako.


pli: Upāgataṁ mahāvīraṁ,


pli: sumedhaṁ lokanāyakaṁ;


pli: Tiṇasanthārakaṁ katvā,


pli: lokajeṭṭhassadāsahaṁ.


pli: Vipināto madhuṁ gayha,


pli: buddhaseṭṭhassadāsahaṁ;


pli: Sambuddho paribhuñjitvā,


pli: idaṁ vacanamabravi.


pli: ‘Yo taṁ adāsi madhuṁ me,


pli: pasanno sehi pāṇibhi;


pli: Tamahaṁ kittayissāmi,


pli: suṇātha mama bhāsato.


pli: Iminā madhudānena,


pli: tiṇasanthārakena ca;


pli: Tiṁsa kappasahassāni,


pli: devaloke ramissati.


pli: Tiṁsa kappasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Sabbāsave pariññāya,


pli: nibbāyissatināsavo’.


pli: Devalokā idhāgantvā,


pli: mātukucchiṁ upāgate;


pli: Madhuvassaṁ pavassittha,


pli: chādayaṁ madhunā mahiṁ.


pli: Mayi nikkhantamattamhi,


pli: kucchiyā ca suduttarā;


pli: Tatrāpi madhuvassaṁ me,


pli: vassate niccakālikaṁ.


pli: Agārā abhinikkhamma,


pli: pabbajiṁ anagāriyaṁ;


pli: Lābhī annassa pānassa,


pli: madhudānassidaṁ phalaṁ.


pli: Sabbakāmasamiddhohaṁ,


pli: bhavitvā devamānuse;


pli: Teneva madhudānena,


pli: pattomhi āsavakkhayaṁ.


pli: Vuṭṭhamhi deve caturaṅgule tiṇe,


pli: Sampupphite dharaṇīruhe sañchanne;


pli: Suññe ghare maṇḍaparukkhamūlake,


pli: Vasāmi niccaṁ sukhito anāsavo.


pli: Majjhe mahante hīne ca,


pli: bhave sabbe atikkamiṁ;


pli: Ajja me āsavā khīṇā,


pli: natthi dāni punabbhavo.


pli: Tiṁsakappasahassamhi,


pli: yaṁ dānamadadiṁ tadā;


pli: Duggatiṁ nābhijānāmi,


pli: Kilesā jhāpitā mayhaṁ,


pli: bhavā sabbe samūhatā;


pli: Sabbāsavā parikkhīṇā,


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā madhudāyako thero imā gāthāyo abhāsitthāti.


pli: Madhudāyakattherassāpadānaṁ catutthaṁ.


pli: Therāpadāna


pli: Pilindavacchavagga


pli: 5 Padumakūṭāgāriyattheraapadāna


pli: “Piyadassī nāma bhagavā,


pli: sayambhū lokanāyako;


pli: Vivekakāmo sambuddho,


pli: samādhikusalo muni.


pli: Vanasaṇḍaṁ samogayha,


pli: piyadassī mahāmuni;


pli: Paṁsukūlaṁ pattharitvā,


pli: nisīdi purisuttamo.


pli: Migaluddo pure āsiṁ,


pli: araññe kānane ahaṁ;


pli: Pasadaṁ migamesanto,


pli: āhiṇḍāmi ahaṁ tadā.


pli: Tatthaddasāsiṁ sambuddhaṁ,


pli: oghatiṇṇamanāsavaṁ;


pli: Pupphitaṁ sālarājaṁva,


pli: sataraṁsiṁva uggataṁ.


pli: Disvānahaṁ devadevaṁ,


pli: piyadassiṁ mahāyasaṁ;


pli: Jātassaraṁ samogayha,


pli: padumaṁ āhariṁ tadā.


pli: Āharitvāna padumaṁ,


pli: satapattaṁ manoramaṁ;


pli: Kūṭāgāraṁ karitvāna,


pli: chādayiṁ padumenahaṁ.


pli: Anukampako kāruṇiko,


pli: piyadassī mahāmuni;


pli: Sattarattindivaṁ buddho,


pli: kūṭāgāre vasī jino.


pli: Purāṇaṁ chaḍḍayitvāna,


pli: navena chādayiṁ ahaṁ;


pli: Añjaliṁ paggahetvāna,


pli: aṭṭhāsiṁ tāvade ahaṁ.


pli: Vuṭṭhahitvā samādhimhā,


pli: Disaṁ anuvilokento,


pli: nisīdi lokanāyako.


pli: Tadā sudassano nāma,


pli: upaṭṭhāko mahiddhiko;


pli: Cittamaññāya buddhassa,


pli: piyadassissa satthuno.


pli: Asītiyā sahassehi,


pli: bhikkhūhi parivārito;


pli: Vanante sukhamāsīnaṁ,


pli: upesi lokanāyakaṁ.


pli: Yāvatā vanasaṇḍamhi,


pli: adhivatthā ca devatā;


pli: Buddhassa cittamaññāya,


pli: sabbe sannipatuṁ tadā.


pli: Samāgatesu yakkhesu,


pli: kumbhaṇḍe saharakkhase;


pli: Bhikkhusaṅghe ca sampatte,


pli: gāthā pabyāharī jino.


pli: ‘Yo maṁ sattāhaṁ pūjesi,


pli: āvāsañca akāsi me;


pli: Tamahaṁ kittayissāmi,


pli: suṇātha mama bhāsato.


pli: Sududdasaṁ sunipuṇaṁ,


pli: gambhīraṁ suppakāsitaṁ;


pli: Ñāṇena kittayissāmi,


pli: Catuddasāni kappāni,


pli: devarajjaṁ karissati;


pli: Kūṭāgāraṁ mahantassa,


pli: padmapupphehi chāditaṁ.


pli: Ākāse dhārayissati,


pli: Pupphakammassidaṁ phalaṁ;


pli: Catubbīse kappasate,


pli: Vokiṇṇaṁ saṁsarissati.


pli: Tattha pupphamayaṁ byamhaṁ,


pli: Ākāse dhārayissati;


pli: Yathā padumapattamhi,


pli: Toyaṁ na upalimpati.


pli: Tathevīmassa ñāṇamhi,


pli: kilesā nopalimpare;


pli: Manasā vinivaṭṭetvā,


pli: pañca nīvaraṇe ayaṁ.


pli: Cittaṁ janetvā nekkhamme,


pli: agārā pabbajissati;


pli: Tato pupphamaye byamhe,


pli: dhārente nikkhamissati.


pli: Rukkhamūle vasantassa,


pli: Nipakassa satīmato;


pli: Matthake dhārayissati.


pli: Cīvaraṁ piṇḍapātañca,


pli: paccayaṁ sayanāsanaṁ;


pli: Datvāna bhikkhusaṅghassa,


pli: nibbāyissatināsavo’.


pli: Kūṭāgārena caratā,


pli: pabbajjaṁ abhinikkhamiṁ;


pli: Rukkhamūle vasantampi,


pli: kūṭāgāraṁ dharīyati.


pli: Cīvare piṇḍapāte ca,


pli: cetanā me na vijjati;


pli: Puññakammena saṁyutto,


pli: labhāmi pariniṭṭhitaṁ.


pli: Gaṇanāto asaṅkheyyā,


pli: kappakoṭī bahū mama;


pli: Rittakā te atikkantā,


pli: pamuttā lokanāyakā.


pli: Aṭṭhārase kappasate,


pli: piyadassī vināyako;


pli: Tamahaṁ payirupāsitvā,


pli: imaṁ yoniṁ upāgato.


pli: Idha passāmi sambuddhaṁ,


pli: anomaṁ nāma cakkhumaṁ;


pli: Tamahaṁ upagantvāna,


pli: pabbajiṁ anagāriyaṁ.


pli: Dukkhassantakaro buddho,


pli: maggaṁ me desayī jino;


pli: Tassa dhammaṁ suṇitvāna,


pli: pattomhi acalaṁ padaṁ.


pli: Tosayitvāna sambuddhaṁ,


pli: gotamaṁ sakyapuṅgavaṁ;


pli: Sabbāsave pariññāya,


pli: viharāmi anāsavo.


pli: yaṁ buddhamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Sabbāsavā parikkhīṇā,


pli: natthi dāni punabbhavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā padumakūṭāgāriyo thero imā gāthāyo abhāsitthāti.


pli: Therāpadāna


pli: Pilindavacchavagga


pli: 6 Bākulattheraapadāna


pli: “Himavantassāvidūre,


pli: sobhito nāma pabbato;


pli: Assamo sukato mayhaṁ,


pli: sakasissehi māpito.


pli: Maṇḍapā ca bahū tattha,


pli: pupphitā sinduvārakā;


pli: Kapitthā ca bahū tattha,


pli: pupphitā jīvajīvakā.


pli: Nigguṇḍiyo bahū tattha,


pli: badarāmalakāni ca;


pli: Phārusakā alābū ca,


pli: puṇḍarīkā ca pupphitā.


pli: Āḷakā beluvā tattha,


pli: kadalī mātuluṅgakā;


pli: Mahānāmā bahū tattha,


pli: ajjunā ca piyaṅgukā.


pli: Kosambā saḷalā nimbā,


pli: nigrodhā ca kapitthanā;


pli: Ediso assamo mayhaṁ,


pli: sasissohaṁ tahiṁ vasiṁ.


pli: Anomadassī bhagavā,


pli: sayambhū lokanāyako;


pli: Gavesaṁ paṭisallānaṁ,


pli: mamassamamupāgami.


pli: Upetamhi mahāvīre,


pli: anomadassimahāyase;


pli: Khaṇena lokanāthassa,


pli: vātābādho samuṭṭhahi.


pli: Vicaranto araññamhi,


pli: addasaṁ lokanāyakaṁ;


pli: Upagantvāna sambuddhaṁ,


pli: cakkhumantaṁ mahāyasaṁ.


pli: Iriyañcāpi disvāna,


pli: upalakkhesahaṁ tadā;


pli: Asaṁsayañhi buddhassa,


pli: byādhi no udapajjatha.


pli: Khippaṁ assamamāgañchiṁ,


pli: mama sissāna santike;


pli: Bhesajjaṁ kattukāmohaṁ,


pli: sisse āmantayiṁ tadā.


pli: Paṭissuṇitvāna me vākyaṁ,


pli: sissā sabbe sagāravā;


pli: Ekajjhaṁ sannipatiṁsu,


pli: satthugāravatā mama.


pli: Khippaṁ pabbatamāruyha,


pli: sabbosadhamahāsahaṁ;


pli: Pānīyayogaṁ katvāna,


pli: buddhaseṭṭhassadāsahaṁ.


pli: Paribhutte mahāvīre,


pli: sabbaññulokanāyake;


pli: Khippaṁ vāto vūpasami,


pli: sugatassa mahesino.


pli: Passaddhaṁ darathaṁ disvā,


pli: anomadassī mahāyaso;


pli: Sakāsane nisīditvā,


pli: imā gāthā abhāsatha.


pli: ‘Yo me pādāsi bhesajjaṁ,


pli: byādhiñca samayī mama;


pli: Tamahaṁ kittayissāmi,


pli: suṇātha mama bhāsato.


pli: Kappasatasahassāni,


pli: devaloke ramissati;


pli: Vādite tūriye tattha,


pli: modissati sadā ayaṁ.


pli: Manussalokamāgantvā,


pli: sukkamūlena codito;


pli: Sahassakkhattuṁ rājā ca,


pli: cakkavattī bhavissati.


pli: Pañcapaññāsakappamhi,


pli: anomo nāma khattiyo;


pli: Cāturanto vijitāvī,


pli: jambumaṇḍassa issaro.


pli: Sattaratanasampanno,


pli: cakkavattī mahabbalo;


pli: Tāvatiṁsepi khobhetvā,


pli: issaraṁ kārayissati.


pli: Devabhūto manusso vā,


pli: appābādho bhavissati;


pli: Pariggahaṁ vivajjetvā,


pli: byādhiṁ loke tarissati.


pli: Apparimeyye ito kappe,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Sabbāsave pariññāya,


pli: nibbāyissatināsavo.


pli: Kilese jhāpayitvāna,


pli: taṇhāsotaṁ tarissati;


pli: Bākulo nāma nāmena,


pli: hessati satthu sāvako.


pli: Idaṁ sabbaṁ abhiññāya,


pli: gotamo sakyapuṅgavo;


pli: Bhikkhusaṅghe nisīditvā,


pli: etadagge ṭhapessati’.


pli: Anomadassī bhagavā,


pli: sayambhū lokanāyako;


pli: Vivekānuvilokento,


pli: mamassamamupāgami.


pli: Upāgataṁ mahāvīraṁ,


pli: sabbaññuṁ lokanāyakaṁ;


pli: Sabbosadhena tappesiṁ,


pli: pasanno sehi pāṇibhi.


pli: Tassa me sukataṁ kammaṁ,


pli: sukhette bījasampadā;


pli: Khepetuṁ neva sakkomi,


pli: tadā hi sukataṁ mama.


pli: Lābhā mama suladdhaṁ me,


pli: yohaṁ addakkhi nāyakaṁ;


pli: Tena kammāvasesena,


pli: pattomhi acalaṁ padaṁ.


pli: Sabbametaṁ abhiññāya,


pli: gotamo sakyapuṅgavo;


pli: Bhikkhusaṅghe nisīditvā,


pli: etadagge ṭhapesi maṁ.


pli: Aparimeyye ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: bhesajjassa idaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Sabbāsavā parikkhīṇā,


pli: natthi dāni punabbhavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bākulo thero imā gāthāyo abhāsitthāti.


pli: Bākulattherassāpadānaṁ chaṭṭhaṁ.


pli: Therāpadāna


pli: Pilindavacchavagga


pli: Girimānandattheraapadāna


pli: “Bhariyā me kālaṅkatā,


pli: putto sīvathikaṁ gato;


pli: Mātā pitā matā bhātā,


pli: ekacitamhi ḍayhare.


pli: Tena sokena santatto,


pli: kiso paṇḍu ahosahaṁ;


pli: Cittakkhepo ca me āsi,


pli: tena sokena aṭṭito.


pli: Sokasallaparetohaṁ,


pli: vanantamupasaṅkamiṁ;


pli: Pavattaphalaṁ bhuñjitvā,


pli: rukkhamūle vasāmahaṁ.


pli: Sumedho nāma sambuddho,


pli: dukkhassantakaro jino;


pli: Mamuddharitukāmo so,


pli: āgañchi mama santikaṁ.


pli: Padasaddaṁ suṇitvāna,


pli: sumedhassa mahesino;


pli: Paggahetvānahaṁ sīsaṁ,


pli: ullokesiṁ mahāmuniṁ.


pli: Upāgate mahāvīre,


pli: pīti me udapajjatha;


pli: Tadāsimekaggamano,


pli: disvā taṁ lokanāyakaṁ.


pli: Satiṁ paṭilabhitvāna,


pli: paṇṇamuṭṭhimadāsahaṁ;


pli: Nisīdi bhagavā tattha,


pli: anukampāya cakkhumā.


pli: Nisajja tattha bhagavā,


pli: sumedho lokanāyako;


pli: Dhammaṁ me kathayī buddho,


pli: sokasallavinodanaṁ.


pli: ‘Anavhitā tato āguṁ,


pli: ananuññātā ito gatā;


pli: Yathāgatā tathā gatā,


pli: tattha kā paridevanā.


pli: Yathāpi pathikā sattā,


pli: vassamānāya vuṭṭhiyā;


pli: Sabhaṇḍā upagacchanti,


pli: vassassāpatanāya te.


pli: Vasse ca te oramite,


pli: sampayanti yadicchakaṁ;


pli: Evaṁ mātā pitā tuyhaṁ,


pli: Āgantukā pāhunakā,


pli: caliteritakampitā;


pli: Yathāpi urago jiṇṇaṁ,


pli: hitvā gacchati saṁ tacaṁ;


pli: saṁ tanuṁ idha hīyare’.


pli: Buddhassa giramaññāya,


pli: sokasallaṁ vivajjayiṁ;


pli: Pāmojjaṁ janayitvāna,


pli: buddhaseṭṭhaṁ avandahaṁ.


pli: Vanditvāna mahānāgaṁ,


pli: Pūjayiṁ girimañjariṁ;


pli: Dibbagandhaṁ sampavantaṁ,


pli: Sumedhaṁ lokanāyakaṁ.


pli: Pūjayitvāna sambuddhaṁ,


pli: sire katvāna añjaliṁ;


pli: Anussaraṁ guṇaggāni,


pli: santhaviṁ lokanāyakaṁ.


pli: ‘Nittiṇṇosi mahāvīra,


pli: sabbaññu lokanāyaka;


pli: Sabbe satte uddharasi,


pli: ñāṇena tvaṁ mahāmune.


pli: Vimatiṁ dveḷhakaṁ vāpi,


pli: sañchindasi mahāmune;


pli: Paṭipādesi me maggaṁ,


pli: tava ñāṇena cakkhuma.


pli: Arahā vasipattā ca,


pli: chaḷabhiññā mahiddhikā;


pli: Antalikkhacarā dhīrā,


pli: parivārenti tāvade.


pli: Paṭipannā ca sekhā ca,


pli: phalaṭṭhā santi sāvakā;


pli: Sūrodayeva padumā,


pli: pupphanti tava sāvakā.


pli: Mahāsamuddovakkhobho,


pli: atulopi duruttaro;


pli: Evaṁ ñāṇena sampanno,


pli: appameyyosi cakkhuma’.


pli: Vanditvāhaṁ lokajinaṁ,


pli: cakkhumantaṁ mahāyasaṁ;


pli: Puthu disā namassanto,


pli: paṭikuṭiko agañchahaṁ.


pli: Devalokā cavitvāna,


pli: sampajāno patissato;


pli: Okkamiṁ mātuyā kucchiṁ,


pli: sandhāvanto bhavābhave.


pli: Agārā abhinikkhamma,


pli: pabbajiṁ anagāriyaṁ;


pli: Ātāpī nipako jhāyī,


pli: paṭisallānagocaro.


pli: Padhānaṁ padahitvāna,


pli: tosayitvā mahāmuniṁ;


pli: Candovabbhaghanā mutto,


pli: vicarāmi ahaṁ sadā.


pli: Vivekamanuyuttomhi,


pli: upasanto nirūpadhi;


pli: Sabbāsave pariññāya,


pli: viharāmi anāsavo.


pli: Tiṁsakappasahassamhi,


pli: yaṁ buddhamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Sabbāsavā parikkhīṇā,


pli: natthi dāni punabbhavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā girimānando thero imā gāthāyo abhāsitthāti.


pli: Girimānandattherassāpadānaṁ sattamaṁ.


title_pli: Therāpadāna Buddhavagga

pli: Mahāmoggallānattheraapadāna


pli: “Anomadassī bhagavā,


pli: lokajeṭṭho narāsabho;


pli: Vihāsi himavantamhi,


pli: devasaṅghapurakkhato.


pli: Varuṇo nāma nāmena,


pli: nāgarājā ahaṁ tadā;


pli: Kāmarūpī vikubbāmi,


pli: mahodadhinivāsahaṁ.


pli: Saṅgaṇiyaṁ gaṇaṁ hitvā,


pli: tūriyaṁ paṭṭhapesahaṁ;


pli: Sambuddhaṁ parivāretvā,


pli: vādesuṁ accharā tadā.


pli: Vajjamānesu tūresu,


pli: devā tūrāni vajjayuṁ;


pli: Ubhinnaṁ saddaṁ sutvāna,


pli: buddhopi sampabujjhatha.


pli: Nimantetvāna sambuddhaṁ,


pli: sakaṁ bhavanupāgamiṁ;


pli: Āsanaṁ paññapetvāna,


pli: kālamārocayiṁ ahaṁ.


pli: Khīṇāsavasahassehi,


pli: parivuto lokanāyako;


pli: Obhāsento disā sabbā,


pli: bhavanaṁ me upāgami.


pli: Upaviṭṭhaṁ mahāvīraṁ,


pli: Devadevaṁ narāsabhaṁ;


pli: Sabhikkhusaṅghaṁ tappesiṁ,


pli: Annapānenahaṁ tadā.


pli: Anumodi mahāvīro,


pli: sayambhū aggapuggalo;


pli: Bhikkhusaṅghe nisīditvā,


pli: imā gāthā abhāsatha.


pli: Yo so saṅghaṁ apūjesi,


pli: buddhañca lokanāyakaṁ;


pli: Tena cittappasādena,


pli: devalokaṁ gamissati.


pli: Sattasattatikkhattuñca,


pli: devarajjaṁ karissati;


pli: Pathabyā rajjaṁ aṭṭhasataṁ,


pli: vasudhaṁ āvasissati.


pli: Pañcapaññāsakkhattuñca,


pli: cakkavattī bhavissati;


pli: Bhogā asaṅkhiyā tassa,


pli: uppajjissanti tāvade.


pli: Aparimeyye ito kappe,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Nirayā so cavitvāna,


pli: manussataṁ gamissati;


pli: Kolito nāma nāmena,


pli: brahmabandhu bhavissati.


pli: So pacchā pabbajitvāna,


pli: kusalamūlena codito;


pli: Gotamassa bhagavato,


pli: dutiyo hessati sāvako.


pli: Āraddhavīriyo pahitatto,


pli: Iddhiyā pāramiṁ gato;


pli: Sabbāsave pariññāya,


pli: Nibbāyissatināsavo.


pli: Pāpamittopanissāya,


pli: kāmarāgavasaṁ gato;


pli: Mātaraṁ pitarañcāpi,


pli: ghātayiṁ duṭṭhamānaso.


pli: Yaṁ yaṁ yonupapajjāmi,


pli: nirayaṁ atha mānusaṁ;


pli: Pāpakammasamaṅgitā,


pli: bhinnasīso marāmahaṁ.


pli: Idaṁ pacchimakaṁ mayhaṁ,


pli: carimo vattate bhavo;


pli: Idhāpi ediso mayhaṁ,


pli: maraṇakāle bhavissati.


pli: Pavivekamanuyutto,


pli: samādhibhāvanārato;


pli: viharāmi anāsavo.


pli: Dharaṇimpi sugambhīraṁ,


pli: bahalaṁ duppadhaṁsiyaṁ;


pli: Vāmaṅguṭṭhena khobheyyaṁ,


pli: iddhiyā pāramiṁ gato.


pli: Asmimānaṁ na passāmi,


pli: māno mayhaṁ na vijjati;


pli: Sāmaṇere upādāya,


pli: garucittaṁ karomahaṁ.


pli: Aparimeyye ito kappe,


pli: yaṁ kammamabhinīhariṁ;


pli: Tāhaṁ bhūmimanuppatto,


pli: pattomhi āsavakkhayaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā mahāmoggallāno thero imā gāthāyo abhāsitthāti.


pli: Mahāmoggallānattherassāpadānaṁ dutiyaṁ.


pli: Therāpadāna


pli: Kuṇḍadhānavagga


pli: 8 Āyāgadāyakattheraapadāna


pli: “Nibbute lokanāthamhi,


pli: sikhimhi vadataṁ vare;


pli: Haṭṭho haṭṭhena cittena,


pli: avandiṁ thūpamuttamaṁ.


pli: Vaḍḍhakīhi kathāpetvā,


pli: mūlaṁ datvānahaṁ tadā;


pli: āyāgaṁ kārapesahaṁ.


pli: Aṭṭha kappāni devesu,


pli: abbokiṇṇaṁ vasiṁ ahaṁ;


pli: Avasesesu kappesu,


pli: vokiṇṇaṁ saṁsariṁ ahaṁ.


pli: Kāye visaṁ na kamati,


pli: satthāni na ca hanti me;


pli: Udakehaṁ na miyyāmi,


pli: āyāgassa idaṁ phalaṁ.


pli: Yadicchāmi ahaṁ vassaṁ,


pli: mahāmegho pavassati;


pli: Devāpi me vasaṁ enti,


pli: puññakammassidaṁ phalaṁ.


pli: Sattaratanasampanno,


pli: tiṁsakkhattuṁ ahosahaṁ;


pli: Na maṁ kecāvajānanti,


pli: Ekattiṁse ito kappe,


pli: āyāgaṁ yamakārayiṁ;


pli: Duggatiṁ nābhijānāmi,


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā āyāgadāyako thero imā gāthāyo abhāsitthāti.


pli: Āyāgadāyakattherassāpadānaṁ aṭṭhamaṁ.


pli: Therāpadāna


pli: Pilindavacchavagga


pli: 8 Saḷalamaṇḍapiyattheraapadāna


pli: “Nibbute kakusandhamhi,


pli: brāhmaṇamhi vusīmati;


pli: Gahetvā saḷalaṁ mālaṁ,


pli: maṇḍapaṁ kārayiṁ ahaṁ.


pli: Tāvatiṁsagato santo,


pli: labhāmi byamhamuttamaṁ;


pli: Aññe devetirocāmi,


pli: puññakammassidaṁ phalaṁ.


pli: Divā vā yadi vā rattiṁ,


pli: caṅkamanto ṭhito cahaṁ;


pli: Channo saḷalapupphehi,


pli: Imasmiṁyeva kappamhi,


pli: yaṁ buddhamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saḷalamaṇḍapiyo thero imā gāthāyo abhāsitthāti.


pli: Therāpadāna


pli: Pilindavacchavagga


pli: Sabbadāyakattheraapadāna


pli: “Mahāsamuddaṁ ogayha,


pli: bhavanaṁ me sunimmitaṁ;


pli: Sunimmitā pokkharaṇī,


pli: cakkavākapakūjitā.


pli: Mandālakehi sañchannā,


pli: padumuppalakehi ca;


pli: Nadī ca sandate tattha,


pli: supatitthā manoramā.


pli: Macchakacchapasañchannā,


pli: nānādijasamotthatā;


pli: Mayūrakoñcābhirudā,


pli: kokilādīhi vagguhi.


pli: Pārevatā ravihaṁsā ca,


pli: cakkavākā nadīcarā;


pli: Dindibhā sāḷikā cettha,


pli: pampakā jīvajīvakā.


pli: Haṁsā koñcāpi naditā,


pli: kosiyā piṅgalā bahū;


pli: Sattaratanasampannā,


pli: maṇimuttikavālukā.


pli: Sabbasoṇṇamayā rukkhā,


pli: nānāgandhasameritā;


pli: Ujjotenti divārattiṁ,


pli: bhavanaṁ sabbakālikaṁ.


pli: Saṭṭhi tūriyasahassāni,


pli: sāyaṁ pāto pavajjare;


pli: Soḷasitthisahassāni,


pli: parivārenti maṁ sadā.


pli: Abhinikkhamma bhavanā,


pli: sumedhaṁ lokanāyakaṁ;


pli: Pasannacitto sumano,


pli: vandayiṁ taṁ mahāyasaṁ.


pli: Sambuddhaṁ abhivādetvā,


pli: sasaṅghaṁ taṁ nimantayiṁ;


pli: Adhivāsesi so dhīro,


pli: sumedho lokanāyako.


pli: Mama dhammakathaṁ katvā,


pli: uyyojesi mahāmuni;


pli: bhavanaṁ me upāgamiṁ.


pli: Āmantayiṁ parijanaṁ,


pli: ‘sabbe sannipatātha vo;


pli: Pubbaṇhasamayaṁ buddho,


pli: bhavanaṁ āgamissati.


pli: Lābhā amhaṁ suladdhaṁ no,


pli: ye vasāma tavantike;


pli: Mayampi buddhaseṭṭhassa,


pli: pūjaṁ kassāma satthuno’.


pli: Annapānaṁ paṭṭhapetvā,


pli: kālaṁ ārocayiṁ ahaṁ;


pli: Vasīsatasahassehi,


pli: upesi lokanāyako.


pli: Pañcaṅgikehi tūriyehi,


pli: paccuggamanamakāsahaṁ;


pli: Sabbasoṇṇamaye pīṭhe,


pli: nisīdi purisuttamo.


pli: Uparicchadanaṁ āsi,


pli: sabbasoṇṇamayaṁ tadā;


pli: Bījaniyo pavāyanti,


pli: bhikkhusaṅghassa antare.


pli: Pahūtenannapānena,


pli: bhikkhusaṅghamatappayiṁ;


pli: Paccekadussayugaḷe,


pli: bhikkhusaṅghassadāsahaṁ.


pli: Yaṁ vadanti sumedhoti,


pli: lokāhutipaṭiggahaṁ;


pli: Bhikkhusaṅghe nisīditvā,


pli: imā gāthā abhāsatha.


pli: ‘Yo me annena pānena,


pli: sabbe ime ca tappayiṁ;


pli: Tamahaṁ kittayissāmi,


pli: suṇātha mama bhāsato.


pli: Aṭṭhārase kappasate,


pli: devaloke ramissati;


pli: Sahassakkhattuṁ rājā ca,


pli: cakkavattī bhavissati.


pli: Upapajjati yaṁ yoniṁ,


pli: devattaṁ atha mānusaṁ;


pli: Sabbadā sabbasovaṇṇaṁ,


pli: chadanaṁ dhārayissati.


pli: Tiṁsakappasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Sabbāsave pariññāya,


pli: nibbāyissatināsavo.


pli: Bhikkhusaṅghe nisīditvā,


pli: sīhanādaṁ nadissati;


pli: Citake chattaṁ dhārenti,


pli: heṭṭhā chattamhi ḍayhatha’.


pli: Sāmaññaṁ me anuppattaṁ,


pli: kilesā jhāpitā mayā;


pli: Maṇḍape rukkhamūle vā,


pli: santāpo me na vijjati.


pli: yaṁ dānamadadiṁ tadā;


pli: Duggatiṁ nābhijānāmi,


pli: sabbadānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sabbadāyako thero imā gāthāyo abhāsitthāti.


pli: Sabbadāyakattherassāpadānaṁ navamaṁ.


pli: Therāpadāna


pli: Pilindavacchavagga


pli: Ajitattheraapadāna


pli: “Padumuttaro nāma jino,


pli: sabbadhammāna pāragū;


pli: Ajjhogāhetvā himavantaṁ,


pli: nisīdi lokanāyako.


pli: Nāhaṁ addakkhiṁ sambuddhaṁ,


pli: Napi saddaṁ suṇomahaṁ;


pli: Mama bhakkhaṁ gavesanto,


pli: Āhiṇḍāmi vane ahaṁ.


pli: Tatthaddassāsiṁ sambuddhaṁ,


pli: dvattiṁsavaralakkhaṇaṁ;


pli: Disvāna vittimāpajjiṁ,


pli: satto ko nāmayaṁ bhave.


pli: Lakkhaṇāni viloketvā,


pli: mama vijjaṁ anussariṁ;


pli: Sutañhi metaṁ vuḍḍhānaṁ,


pli: paṇḍitānaṁ subhāsitaṁ.


pli: Tesaṁ yathā taṁ vacanaṁ,


pli: ayaṁ buddho bhavissati;


pli: Yannūnāhaṁ sakkareyyaṁ,


pli: gatiṁ me sodhayissati.


pli: Khippaṁ assamamāgantvā,


pli: madhutelaṁ gahiṁ ahaṁ;


pli: Kolambakaṁ gahetvāna,


pli: upagacchiṁ vināyakaṁ.


pli: Tidaṇḍake gahetvāna,


pli: abbhokāse ṭhapesahaṁ;


pli: Padīpaṁ pajjalitvāna,


pli: aṭṭhakkhattuṁ avandahaṁ.


pli: Sattarattindivaṁ buddho,


pli: nisīdi purisuttamo;


pli: Tato ratyā vivasāne,


pli: vuṭṭhāsi lokanāyako.


pli: Pasannacitto sumano,


pli: sabbarattindivaṁ ahaṁ;


pli: Dīpaṁ buddhassa pādāsiṁ,


pli: pasanno sehi pāṇibhi.


pli: Sabbe vanā gandhamayā,


pli: Pabbate gandhamādane;


pli: Buddhassa ānubhāvena,


pli: Āgacchuṁ buddhasantikaṁ.


pli: Ye keci pupphagandhāse,


pli: pupphitā dharaṇīruhā;


pli: sabbe sannipatuṁ tadā.


pli: Yāvatā himavantamhi,


pli: nāgā ca garuḷā ubho;


pli: Dhammañca sotukāmā te,


pli: āgacchuṁ buddhasantikaṁ.


pli: Devalo nāma samaṇo,


pli: buddhassa aggasāvako;


pli: Vasīsatasahassehi,


pli: buddhasantikupāgami.


pli: Padumuttaro lokavidū,


pli: āhutīnaṁ paṭiggaho;


pli: Bhikkhusaṅghe nisīditvā,


pli: imā gāthā abhāsatha.


pli: ‘Yo me dīpaṁ padīpesi,


pli: pasanno sehi pāṇibhi;


pli: Tamahaṁ kittayissāmi,


pli: suṇātha mama bhāsato.


pli: Saṭṭhi kappasahassāni,


pli: devaloke ramissati;


pli: Sahassakkhattuṁ rājā ca,


pli: cakkavattī bhavissati.


pli: Soḷasamaṁ bhāṇavāraṁ.


pli: Chattiṁsakkhattuṁ devindo,


pli: devarajjaṁ karissati;


pli: Pathaviyaṁ sattasataṁ,


pli: vipulaṁ rajjaṁ karissati.


pli: Padesarajjaṁ vipulaṁ,


pli: gaṇanāto asaṅkhiyaṁ;


pli: Iminā dīpadānena,


pli: dibbacakkhu bhavissati.


pli: Samantato aṭṭhakosaṁ,


pli: passissati ayaṁ sadā;


pli: Devalokā cavantassa,


pli: nibbattantassa jantuno.


pli: Divā vā yadi vā rattiṁ,


pli: padīpaṁ dhārayissati;


pli: Jāyamānassa sattassa,


pli: puññakammasamaṅgino.


pli: Yāvatā nagaraṁ āsi,


pli: tāvatā jotayissati;


pli: Upapajjati yaṁ yoniṁ,


pli: devattaṁ atha mānusaṁ.


pli: Asseva dīpadānassa,


pli: aṭṭhadīpaphalena hi;


pli: Na jayissantimaṁ jantū,


pli: dīpadānassidaṁ phalaṁ.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Sabbāsave pariññāya,


pli: nibbāyissatināsavo.


pli: Tosayitvāna sambuddhaṁ,


pli: gotamaṁ sakyapuṅgavaṁ;


pli: Ajito nāma nāmena,


pli: hessati satthu sāvako’.


pli: Saṭṭhi kappasahassāni,


pli: devaloke ramiṁ ahaṁ;


pli: Tatrāpi me dīpasataṁ,


pli: jotate niccakālikaṁ.


pli: Devaloke manusse vā,


pli: niddhāvanti pabhā mama;


pli: Buddhaseṭṭhaṁ saritvāna,


pli: bhiyyo hāsaṁ janesahaṁ.


pli: Tusitāhaṁ cavitvāna,


pli: okkamiṁ mātukucchiyaṁ;


pli: Jāyamānassa santassa,


pli: āloko vipulo ahu.


pli: Agārā abhinikkhamma,


pli: pabbajiṁ anagāriyaṁ;


pli: Bāvariṁ upasaṅkamma,


pli: sissattaṁ ajjhupāgamiṁ.


pli: Himavante vasantohaṁ,


pli: assosiṁ lokanāyakaṁ;


pli: Uttamatthaṁ gavesanto,


pli: upagacchiṁ vināyakaṁ.


pli: Danto buddho dametāvī,


pli: oghatiṇṇo nirūpadhi;


pli: Nibbānaṁ kathayī buddho,


pli: sabbadukkhappamocanaṁ.


pli: Taṁ me āgamanaṁ siddhaṁ,


pli: tositohaṁ mahāmuniṁ;


pli: Tisso vijjā anuppattā,


pli: kataṁ buddhassa sāsanaṁ.


pli: Satasahassito kappe,


pli: yaṁ dīpamadadiṁ tadā;


pli: Duggatiṁ nābhijānāmi,


pli: dīpadānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ajito thero imā gāthāyo abhāsitthāti.


pli: Ajitattherassāpadānaṁ dasamaṁ.


pli: Pilindavacchavaggo cattālīsamo.


pli: Tassuddānaṁ


pli: Pilindavaccho selo ca,


pli: sabbakittī madhundado;


pli: Kūṭāgārī bākulo ca,


pli: giri saḷalasavhayo.


pli: Sabbado ajito ceva,


pli: gāthāyo gaṇitā iha;


pli: Satāni pañca gāthānaṁ,


pli: vīsati ca taduttarīti.


pli: Atha vagguddānaṁ


pli: Padumārakkhado ceva,


pli: umā gandhodakena ca;


pli: Ekapadma saddasaññī,


pli: mandāraṁ bodhivandako.


pli: Avaṭañca pilindi ca,


pli: Catusattati gāthāyo,


pli: ekādasa satāni ca.


pli: Padumavaggadasakaṁ.


pli: Catutthasatakaṁ samattaṁ.


title_pli: Therāpadāna Metteyyavagga

pli: Therāpadāna


pli: Metteyyavagga


pli: Tissametteyyattheraapadāna


pli: “Pabbhārakūṭaṁ nissāya,


pli: sobhito nāma tāpaso;


pli: Pavattaphalaṁ bhuñjitvā,


pli: vasati pabbatantare.


pli: Aggiṁ dāruṁ āharitvā,


pli: ujjālesiṁ ahaṁ tadā;


pli: Uttamatthaṁ gavesanto,


pli: brahmalokūpapattiyā.


pli: Padumuttaro lokavidū,


pli: āhutīnaṁ paṭiggaho;


pli: Mamuddharitukāmo so,


pli: āgacchi mama santike.


pli: ‘Kiṁ karosi mahāpuñña,


pli: dehi me aggidārukaṁ;


pli: Ahamaggiṁ paricare,


pli: tato me suddhi hohiti’.


pli: ‘Subhaddako tvaṁ manuje,


pli: devate tvaṁ pajānasi;


pli: Tuvaṁ aggiṁ paricara,


pli: handa te aggidārukaṁ’.


pli: Tato kaṭṭhaṁ gahetvāna,


pli: aggiṁ ujjālayī jino;


pli: Na tattha kaṭṭhaṁ pajjhāyi,


pli: pāṭiheraṁ mahesino.


pli: ‘Na te aggi pajjalati,


pli: āhutī te na vijjati;


pli: Niratthakaṁ vataṁ tuyhaṁ,


pli: aggiṁ paricarassu me’.


pli: ‘Kīdiso so mahāvīra,


pli: aggi tava pavuccati;


pli: Mayhampi kathayassetaṁ,


pli: ubho paricarāmase’.


pli: ‘Hetudhammanirodhāya,


pli: kilesasamaṇāya ca;


pli: Issāmacchariyaṁ hitvā,


pli: tayo ete mamāhutī’.


pli: ‘Kīdiso tvaṁ mahāvīra,


pli: kathaṁ gottosi mārisa;


pli: Ācārapaṭipatti te,


pli: bāḷhaṁ kho mama ruccati’.


pli: ‘Khattiyamhi kule jāto,


pli: abhiññāpāramiṁ gato;


pli: Sabbāsavaparikkhīṇo,


pli: natthi dāni punabbhavo’.


pli: ‘Yadi buddhosi sabbaññū,


pli: pabhaṅkara tamonuda;


pli: Namassissāmi taṁ deva,


pli: dukkhassantakaro tuvaṁ’.


pli: Pattharitvājinacammaṁ,


pli: nisīdanamadāsahaṁ;


pli: Nisīda nātha sabbaññu,


pli: upaṭṭhissāmahaṁ tuvaṁ.


pli: Nisīdi bhagavā tattha,


pli: ajinamhi suvitthate;


pli: Nimantayitvā sambuddhaṁ,


pli: pabbataṁ agamāsahaṁ.


pli: Khāribhārañca pūretvā,


pli: tindukaphalamāhariṁ;


pli: Madhunā yojayitvāna,


pli: phalaṁ buddhassadāsahaṁ.


pli: Mama nijjhāyamānassa,


pli: paribhuñji tadā jino;


pli: Tattha cittaṁ pasādesiṁ,


pli: pekkhanto lokanāyakaṁ.


pli: Padumuttaro lokavidū,


pli: āhutīnaṁ paṭiggaho;


pli: Mamassame nisīditvā,


pli: imā gāthā abhāsatha.


pli: ‘Yo maṁ phalena tappesi,


pli: pasanno sehi pāṇibhi;


pli: Tamahaṁ kittayissāmi,


pli: suṇātha mama bhāsato.


pli: Pañcavīsatikkhattuṁ so,


pli: devarajjaṁ karissati;


pli: Sahassakkhattuṁ rājā ca,


pli: cakkavattī bhavissati.


pli: Tassa saṅkappamaññāya,


pli: pubbakammasamaṅgino;


pli: Annaṁ pānañca vatthañca,


pli: sayanañca mahārahaṁ.


pli: Puññakammena saṁyuttā,


pli: nibbattissanti tāvade;


pli: Sadā pamudito cāyaṁ,


pli: bhavissati anāmayo.


pli: Upapajjati yaṁ yoniṁ,


pli: devattaṁ atha mānusaṁ;


pli: Sabbattha sukhito hutvā,


pli: manussattaṁ gamissati.


pli: Ajjhāyako mantadharo,


pli: tiṇṇaṁ vedāna pāragū;


pli: Sambuddhaṁ upagantvāna,


pli: arahā so bhavissati’.


pli: Yato sarāmi attānaṁ,


pli: yato pattosmi viññutaṁ;


pli: Bhoge me ūnatā natthi,


pli: phaladānassidaṁ phalaṁ.


pli: Varadhammamanuppatto,


pli: rāgadose samūhaniṁ;


pli: Sabbāsavaparikkhīṇo,


pli: natthi dāni punabbhavo.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: mama buddhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā tissametteyyo thero imā gāthāyo abhāsitthāti.


pli: Tissametteyyattherassāpadānaṁ paṭhamaṁ.


pli: Therāpadāna


pli: Metteyyavagga


pli: Puṇṇakattheraapadāna


pli: “Pabbhārakūṭaṁ nissāya,


pli: sayambhū aparājito;


pli: Ābādhiko ca so buddho,


pli: vasati pabbatantare.


pli: Mama assamasāmantā,


pli: panādo āsi tāvade;


pli: Buddhe nibbāyamānamhi,


pli: āloko udapajjatha.


pli: Yāvatā vanasaṇḍasmiṁ,


pli: acchakokataracchakā;


pli: Vāḷā ca kesarī sabbe,


pli: abhigajjiṁsu tāvade.


pli: Uppātaṁ tamahaṁ disvā,


pli: pabbhāraṁ agamāsahaṁ;


pli: Tatthaddassāsiṁ sambuddhaṁ,


pli: nibbutaṁ aparājitaṁ.


pli: Suphullaṁ sālarājaṁva,


pli: sataraṁsiṁva uggataṁ;


pli: Vītaccikaṁva aṅgāraṁ,


pli: Tiṇaṁ kaṭṭhañca pūretvā,


pli: citakaṁ tatthakāsahaṁ;


pli: Citakaṁ sukataṁ katvā,


pli: sarīraṁ jhāpayiṁ ahaṁ.


pli: Sarīraṁ jhāpayitvāna,


pli: gandhatoyaṁ samokiriṁ;


pli: Antalikkhe ṭhito yakkho,


pli: nāmamaggahi tāvade.


pli: ‘Yaṁ pūritaṁ tayā kiccaṁ,


pli: sayambhussa mahesino;


pli: Puṇṇako nāma nāmena,


pli: sadā hohi tuvaṁ mune’.


pli: Tamhā kāyā cavitvāna,


pli: devalokaṁ agacchahaṁ;


pli: Tattha dibbamayo gandho,


pli: antalikkhā pavassati.


pli: Tatrāpi nāmadheyyaṁ me,


pli: puṇṇakoti ahū tadā;


pli: Devabhūto manusso vā,


pli: saṅkappaṁ pūrayāmahaṁ.


pli: Idaṁ pacchimakaṁ mayhaṁ,


pli: carimo vattate bhavo;


pli: Idhāpi puṇṇako nāma,


pli: nāmadheyyaṁ pakāsati.


pli: Tosayitvāna sambuddhaṁ,


pli: gotamaṁ sakyapuṅgavaṁ;


pli: Sabbāsave pariññāya,


pli: viharāmi anāsavo.


pli: Ekanavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: tanukiccassidaṁ phalaṁ.


pli: Kilesā jhāpitā mayhaṁ,


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā puṇṇako thero imā gāthāyo abhāsitthāti.


pli: Puṇṇakattherassāpadānaṁ dutiyaṁ.


pli: Therāpadāna


pli: Metteyyavagga


pli: Mettaguttheraapadāna


pli: “Himavantassāvidūre,


pli: asoko nāma pabbato;


pli: Tatthāsi assamo mayhaṁ,


pli: vissakammena māpito.


pli: Sumedho nāma sambuddho,


pli: aggo kāruṇiko muni;


pli: Nivāsayitvā pubbaṇhe,


pli: piṇḍāya me upāgami.


pli: Upāgataṁ mahāvīraṁ,


pli: sumedhaṁ lokanāyakaṁ;


pli: Paggayha sugatapattaṁ,


pli: sappitelaṁ apūrayiṁ.


pli: Datvānahaṁ buddhaseṭṭhe,


pli: sumedhe lokanāyake;


pli: Añjaliṁ paggahetvāna,


pli: bhiyyo hāsaṁ janesahaṁ.


pli: Iminā sappidānena,


pli: cetanāpaṇidhīhi ca;


pli: Devabhūto manusso vā,


pli: labhāmi vipulaṁ sukhaṁ.


pli: Vinipātaṁ vivajjetvā,


pli: saṁsarāmi bhavābhave;


pli: Tattha cittaṁ paṇidhitvā,


pli: labhāmi acalaṁ padaṁ.


pli: ‘Lābhā tuyhaṁ suladdhaṁ te,


pli: yaṁ maṁ addakkhi brāhmaṇa;


pli: Mama dassanamāgamma,


pli: arahattaṁ bhavissati.


pli: Vissattho hohi mā bhāyi,


pli: adhigantvā mahāyasaṁ;


pli: Mamañhi sappiṁ datvāna,


pli: parimokkhasi jātiyā’.


pli: labhase vipulaṁ sukhaṁ.


pli: Iminā sappidānena,


pli: mettacittavatāya ca;


pli: Aṭṭhārase kappasate,


pli: devaloke ramissasi.


pli: Aṭṭhatiṁsatikkhattuñca,


pli: devarājā bhavissasi;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Ekapaññāsakkhattuñca,


pli: cakkavattī bhavissasi;


pli: Cāturanto vijitāvī,


pli: jambumaṇḍassa issaro.


pli: Mahāsamuddovakkhobho,


pli: duddharo pathavī yathā;


pli: Evamevaṁ ca te bhogā,


pli: appameyyā bhavissare.


pli: Saṭṭhikoṭī hiraññassa,


pli: cajitvā pabbajiṁ ahaṁ;


pli: Kiṁ kusalaṁ gavesanto,


pli: bāvariṁ upasaṅkamiṁ.


pli: Tattha mante adhīyāmi,


pli: chaḷaṅgaṁ nāma lakkhaṇaṁ;


pli: Tamandhakāraṁ vidhamaṁ,


pli: uppajji tvaṁ mahāmuni.


pli: Tava dassanakāmohaṁ,


pli: āgatomhi mahāmuni;


pli: Tava dhammaṁ suṇitvāna,


pli: pattomhi acalaṁ padaṁ.


pli: Tiṁsakappasahassamhi,


pli: sappiṁ buddhassadāsahaṁ;


pli: Etthantare nābhijāne,


pli: sappiṁ viññāpitaṁ mayā.


pli: Mama saṅkappamaññāya,


pli: uppajjati yadicchakaṁ;


pli: Cittamaññāya nibbattaṁ,


pli: sabbe santappayāmahaṁ.


pli: Aho buddhā aho dhammā,


pli: aho no satthu sampadā;


pli: Thokañhi sappiṁ datvāna,


pli: appameyyaṁ labhāmahaṁ.


pli: Mahāsamudde udakaṁ,


pli: yāvatā nerupassato;


pli: Mama sappiṁ upādāya,


pli: kalabhāgaṁ na hessati.


pli: Yāvatā cakkavāḷassa,


pli: kariyantassa rāsito;


pli: Mama nibbattavatthānaṁ,


pli: okāso so na sammati.


pli: Pabbatarājā himavā,


pli: pavaropi siluccayo;


pli: Mamānulittagandhassa,


pli: upanidhiṁ na hessati.


pli: Vatthaṁ gandhañca sappiñca,


pli: aññañca diṭṭhadhammikaṁ;


pli: Asaṅkhatañca nibbānaṁ,


pli: sappidānassidaṁ phalaṁ.


pli: Satipaṭṭhānasayano,


pli: samādhijhānagocaro;


pli: Bojjhaṅgabhojano ajja,


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā mettagū thero imā gāthāyo abhāsitthāti.


pli: Mettaguttherassāpadānaṁ tatiyaṁ.


pli: Therāpadāna


pli: Metteyyavagga


pli: Dhotakattheraapadāna


pli: “Gaṅgā bhāgīrathī nāma,


pli: himavantā pabhāvitā;


pli: Haṁsavatiyā dvārena,


pli: anusandati tāvade.


pli: Sobhito nāma ārāmo,


pli: gaṅgākūle sumāpito;


pli: Tattha padumuttaro buddho,


pli: vasate lokanāyako.


pli: Tidasehi yathā indo,


pli: manujehi purakkhato;


pli: Nisīdi tattha bhagavā,


pli: asambhītova kesarī.


pli: Nagare haṁsavatiyā,


pli: vasāmi brāhmaṇo ahaṁ;


pli: Chaḷaṅgo nāma nāmena,


pli: evaṁnāmo mahāmuni.


pli: Aṭṭhārasa sissasatā,


pli: parivārenti maṁ tadā;


pli: Tehi sissehi samito,


pli: gaṅgātīraṁ upāgamiṁ.


pli: Tatthaddasāsiṁ samaṇe,


pli: nikkuhe dhotapāpake;


pli: Bhāgīrathiṁ tarantehaṁ,


pli: evaṁ cintesi tāvade.


pli: ‘Sāyaṁ pātaṁ tarantāme,


pli: buddhaputtā mahāyasā;


pli: Vihesayanti attānaṁ,


pli: tesaṁ attā vihaññati.


pli: Sadevakassa lokassa,


pli: buddho aggo pavuccati;


pli: Natthi me dakkhiṇe kāraṁ,


pli: gatimaggavisodhanaṁ.


pli: Yannūna buddhaseṭṭhassa,


pli: setuṁ gaṅgāya kāraye;


pli: Kārāpetvā imaṁ kammaṁ,


pli: santarāmi imaṁ bhavaṁ’.


pli: Satasahassaṁ datvāna,


pli: setuṁ kārāpayiṁ ahaṁ;


pli: Saddahanto kataṁ kāraṁ,


pli: vipulaṁ me bhavissati.


pli: Kārāpetvāna taṁ setuṁ,


pli: upesiṁ lokanāyakaṁ;


pli: Sirasi añjaliṁ katvā,


pli: imaṁ vacanamabraviṁ.


pli: ‘Satasahassassa vayaṁ,


pli: datvā kārāpito mayā;


pli: Tavatthāya mahāsetu,


pli: paṭiggaṇha mahāmune’.


pli: Padumuttaro lokavidū,


pli: āhutīnaṁ paṭiggaho;


pli: Bhikkhusaṅghe nisīditvā,


pli: imā gāthā abhāsatha.


pli: ‘Yo me setuṁ akāresi,


pli: pasanno sehi pāṇibhi;


pli: Tamahaṁ kittayissāmi,


pli: suṇātha mama bhāsato.


pli: 4.1. Setudānaānisaṁsa


pli: Darito pabbatato vā,


pli: rukkhato patitopiyaṁ;


pli: Cutopi lacchatī ṭhānaṁ,


pli: setudānassidaṁ phalaṁ.


pli: Virūḷhamūlasantānaṁ,


pli: nigrodhamiva māluto;


pli: Amittā nappasahanti,


pli: Nāssa corā pasahanti,


pli: nātimaññanti khattiyā;


pli: Sabbe tarissatāmitte,


pli: Abbhokāsagataṁ santaṁ,


pli: kaṭhinātapatāpitaṁ;


pli: Puññakammena saṁyuttaṁ,


pli: na bhavissati vedanā.


pli: Devaloke manusse vā,


pli: hatthiyānaṁ sunimmitaṁ;


pli: Tassa saṅkappamaññāya,


pli: nibbattissati tāvade.


pli: Sahassassā vātajavā,


pli: sindhavā sīghavāhanā;


pli: Sāyaṁ pātaṁ upessanti,


pli: setudānassidaṁ phalaṁ.


pli: Āgantvāna manussattaṁ,


pli: sukhitoyaṁ bhavissati;


pli: Vehāsaṁ manujasseva,


pli: hatthiyānaṁ bhavissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Sabbāsave pariññāya,


pli: nibbāyissatināsavo’.


pli: Aho me sukataṁ kammaṁ,


pli: jalajuttamanāmake;


pli: Tattha kāraṁ karitvāna,


pli: pattohaṁ āsavakkhayaṁ.


pli: Padhānaṁ pahitattomhi,


pli: upasanto nirūpadhi;


pli: Nāgova bandhanaṁ chetvā,


pli: viharāmi anāsavo.


pli: Kilesā jhāpitā mayhaṁ,


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā dhotako thero imā gāthāyo abhāsitthāti.


pli: Dhotakattherassāpadānaṁ catutthaṁ.


pli: Therāpadāna


pli: Metteyyavagga


pli: 5 Upasivattheraapadāna


pli: “Himavantassāvidūre,


pli: anomo nāma pabbato;


pli: Assamo sukato mayhaṁ,


pli: paṇṇasālā sumāpitā.


pli: Nadī ca sandatī tattha,


pli: supatitthā manoramā;


pli: Anūpatitthe jāyanti,


pli: padumuppalakā bahū.


pli: Pāṭhīnā pāvusā macchā,


pli: balajā muñjarohitā;


pli: Macchakacchapasañchannā,


pli: nadikā sandate tadā.


pli: Timirā pupphitā tattha,


pli: asokā khuddamālakā;


pli: Punnāgā giripunnāgā,


pli: sampavanti mamassamaṁ.


pli: Kuṭajā pupphitā tattha,


pli: tiṇasūlavanāni ca;


pli: Sālā ca saḷalā tattha,


pli: campakā pupphitā bahū.


pli: Ajjunā atimuttā ca,


pli: mahānāmā ca pupphitā;


pli: Asanā madhugandhī ca,


pli: pupphitā te mamassame.


pli: Uddālakā pāṭalikā,


pli: yūthikā ca piyaṅgukā;


pli: Bimbijālakasañchannā,


pli: samantā aḍḍhayojanaṁ.


pli: Mātaggārā sattaliyo,


pli: pāṭalī sinduvārakā;


pli: Aṅkolakā bahū tattha,


pli: tālakuṭṭhi ca pupphitā;


pli: Seleyyakā bahū tattha,


pli: pupphitā mama assame.


pli: Etesu pupphajātesu,


pli: sobhanti pādapā bahū;


pli: Samantā tena gandhena,


pli: vāyate mama assamo.


pli: Harītakā āmalakā,


pli: ambajambuvibhītakā;


pli: Kolā bhallātakā billā,


pli: phārusakaphalāni ca.


pli: Tindukā ca piyālā ca,


pli: madhukā kāsumārayo;


pli: Labujā panasā tattha,


pli: kadalī badarīphalā.


pli: Ambāṭakā bahū tattha,


pli: vallikāraphalāni ca;


pli: Bījapūrasapāriyo,


pli: phalitā mama assame.


pli: Āḷakā isimuggā ca,


pli: tato modaphalā bahū;


pli: Avaṭā pakkabharitā,


pli: pilakkhudumbarāni ca.


pli: Pipphalī marīcā tattha,


pli: nigrodhā ca kapitthanā;


pli: Udumbarakā bahavo,


pli: kaṇḍupaṇṇā ca hariyo.


pli: Ete caññe ca bahavo,


pli: phalitā assame mama;


pli: Puppharukkhāpi bahavo,


pli: pupphitā mama assame.


pli: Āluvā ca kaḷambā ca,


pli: biḷālī takkalāni ca;


pli: Ālakā tālakā ceva,


pli: vijjanti assame mama.


pli: Assamassāvidūre me,


pli: mahājātassaro ahu;


pli: Acchodako sītajalo,


pli: supatittho manoramo.


pli: Padumuppalā bahū tattha,


pli: puṇḍarīkasamāyutā;


pli: Mandālakehi sañchannā,


pli: nānāgandhasameritā.


pli: Gabbhaṁ gaṇhanti padumā,


pli: aññe pupphanti kesarī;


pli: Opupphapattā tiṭṭhanti,


pli: padumākaṇṇikā bahū.


pli: Madhu bhisamhā savati,


pli: khīraṁ sappi mulāḷibhi;


pli: Samantā tena gandhena,


pli: Kumudā ambagandhi ca,


pli: nayitā dissare bahū;


pli: Jātassarassānukūlaṁ,


pli: ketakā pupphitā bahū.


pli: Suphullā bandhujīvā ca,


pli: setavārī sugandhikā;


pli: Kumbhilā susumārā ca,


pli: gahakā tattha jāyare.


pli: Uggāhakā ajagarā,


pli: tattha jātassare bahū;


pli: Pāṭhīnā pāvusā macchā,


pli: balajā muñjarohitā.


pli: Macchakacchapasañchannā,


pli: atho papaṭakāhi ca;


pli: Pārevatā ravihaṁsā,


pli: kukutthā ca nadīcarā.


pli: Dindibhā cakkavākā ca,


pli: pampakā jīvajīvakā;


pli: Kalandakā ukkusā ca,


pli: senakā uddharā bahū.


pli: Koṭṭhakā sukapotā ca,


pli: tuliyā camarā bahū;


pli: Kāreniyo ca tilakā,


pli: upajīvanti taṁ saraṁ.


pli: Sīhā byagghā ca dīpī ca,


pli: acchakokataracchakā;


pli: Vānarā kinnarā ceva,


pli: dissanti mama assame.


pli: Tāni gandhāni ghāyanto,


pli: bhakkhayanto phalānahaṁ;


pli: Gandhodakaṁ pivanto ca,


pli: vasāmi mama assame.


pli: Eṇīmigā varāhā ca,


pli: pasadā khuddarūpakā;


pli: Aggikā jotikā ceva,


pli: vasanti mama assame.


pli: Haṁsā koñcā mayūrā ca,


pli: sālikāpi ca kokilā;


pli: Majjārikā bahū tattha,


pli: kosikā poṭṭhasīsakā.


pli: Pisācā dānavā ceva,


pli: kumbhaṇḍā rakkhasā bahū;


pli: Garuḷā pannagā ceva,


pli: Mahānubhāvā isayo,


pli: santacittā samāhitā;


pli: Kamaṇḍaludharā sabbe,


pli: ajinuttaravāsanā;


pli: Jaṭābhārabharitāva,


pli: Yugamattañca pekkhantā,


pli: nipakā santavuttino;


pli: Lābhālābhena santuṭṭhā,


pli: Vākacīraṁ dhunantā te,


pli: phoṭentājinacammakaṁ;


pli: Sabalehi upatthaddhā,


pli: gacchanti ambare tadā.


pli: Na te dakaṁ āharanti,


pli: kaṭṭhaṁ vā aggidārukaṁ;


pli: Sayañca upasampannā,


pli: pāṭihīrassidaṁ phalaṁ.


pli: Lohadoṇiṁ gahetvāna,


pli: vanamajjhe vasanti te;


pli: Kuñjarāva mahānāgā,


pli: asambhītāva kesarī.


pli: Aññe gacchanti goyānaṁ,


pli: aññe pubbavidehakaṁ;


pli: Aññe ca uttarakuruṁ,


pli: sakaṁ balamavassitā.


pli: Tato piṇḍaṁ āharitvā,


pli: paribhuñjanti ekato;


pli: Sabbesaṁ pakkamantānaṁ,


pli: uggatejāna tādinaṁ.


pli: Ajinacammasaddena,


pli: vanaṁ saddāyate tadā;


pli: Edisā te mahāvīra,


pli: sissā uggatapā mama.


pli: Parivuto ahaṁ tehi,


pli: vasāmi mama assame;


pli: Tositā sakakammena,


pli: vinītāpi samāgatā.


pli: Ārādhayiṁsu maṁ ete,


pli: sakakammābhilāsino;


pli: Sīlavanto ca nipakā,


pli: appamaññāsu kovidā.


pli: Padumuttaro lokavidū,


pli: āhutīnaṁ paṭiggaho;


pli: Samayaṁ saṁviditvāna,


pli: upagacchi vināyako.


pli: Upagantvāna sambuddho,


pli: ātāpī nipako muni;


pli: Pattaṁ paggayha sambuddho,


pli: bhikkhāya mamupāgami.


pli: Upāgataṁ mahāvīraṁ,


pli: jalajuttamanāyakaṁ;


pli: Tiṇasantharaṁ paññāpetvā,


pli: sālapupphehi okiriṁ.


pli: Nisādetvāna sambuddhaṁ,


pli: haṭṭho saṁviggamānaso;